ئاڵدار خەلیل: خواردنەوەی ژەهرمان لە قبووڵکردنی خواستەکانی تورکیا پێ باشترە |\nHome چاوپێکەوتن ئاڵدار خەلیل: خواردنەوەی ژەهرمان لە قبووڵکردنی خواستەکانی تورکیا پێ باشترە\nئەوه‌ی ئێمه ده‌یکه‌ین شەڕکردنە بۆ مانەوە و ئازادى\nئاڵدار خەلیل، ئەندامى دەستەى تەڤگەرى جڤاتى دیموکراتى ״تەڤدەم״ پێی وایە تورکیا داگیرکاریی لەسەر خاکی سوریا و کورد کردووە و ئەوانیش پێیان قبووڵ ناکرێت، دەشڵێت: ״خواردنەوەی ژەهرمان لە قبووڵکردنی خواستەکانی تورکیا پێ باشترە.״\nئاڵدار خەلیل لە چاوپێکەوتنێکی ״ئاژانس״دا ڕایدەگەیەنێت، تا ئێستا نازانن ڕوسیا و تورکیا لەسەر چی ڕێککەوتوون و لە هەوڵی شرۆڤەکردن و وەڵامدانەوەدان، سەبارەت بەو داواکارییەش کە کورد ٣٢ کیلۆمەتر بکشێتەوە لە سنوورەکان دەڵێت: ״تا ئێستا بە ٣٢ کیلۆمەتر کشانەوە ڕازی نەبووین و نەکشاوینەتەوە، ئەگەر ٣٢ کیلۆمەتر بکشێینەوە هیچ خاکێکمان بۆ کورد بە دەستەوە نامێنێت.״\nئاژانس: سەرەتا دەمەوێ بپرسم هەڵوێستى ئێوە چۆنە لەسەر کوشتنى ئەبوبەکر بەغدادى؟\nئاڵدار خەلیل: کوشتنى سەردەستەى گەورەترین تیرۆریست و چەتەى جیهان ڕووداوێکى گرنگە ئەمە تۆڵەیەک بوو بۆ هەموو ئەو کەسانەى بە هۆى ئەم چەتەوە شەهید بوون و بریندار بوون یان زیانێکیان بەرکەوتووە لە گەلى ئێمە بە تایبەت خوشک و برا ئێزدییەکانمان، هیوادارین برینەکانیان بەوە ساڕێژ بووبێت، بەڵام هێشتا شەڕى داعش بەردەوامە، داعش کۆتایی نەهاتووە کار و خەباتى زۆر ماوە تا کۆتایی پێ دێت، لە ڕووى سەربازییەوە هەسەدە ڕۆڵێکى گرنگى هەبوو وەک فەرماندەى هەسەدە و سەرۆکى ئەمەریکاش باسیان کرد، وردەکارییەکەى بابەتێکى سەربازییە پەیوەندیی بە هێزە سەربازییەکانەوە هەیە و ئیشى ئێمە نییە باسى بکەین تایبەتمەندە بە خۆیان.\nئاژانس: ئێستا دۆخى ڕۆژئاواى کوردستان چۆنە؟\nئاڵدار خەلیل: لە دۆخێکداین کە شەڕ هەیە، داگیرکاریى دەوڵەتى تورکیا هەیە، ئەو ئارامییەى لە باکوور و ڕۆژهەڵاتى سوریا هەبوو دەوڵەتى داگیرکەرى تورک تێکی دا بە ناوى درووستکردنى ناوچەى ئارامەوە کە لە بنەڕەتدا خۆى ئارام بوو، لەو ماوەیەدا گەلى ئێمە لە ناو بەرخودانییەکدایە کە شەهید و بریندار دەبن و ئاوارە دەبن، بۆیە گەلى ئێمە لە ناو ناڕەحەتییەکى گەورەدایە، ئەوەش بۆخۆى بەرخۆدانییەکى مەزنە، بەڵام ئەمە شەڕکردنە بۆ مانەوە و بۆ ئازادى، ئەوەش قوربانیى گەورەى دەوێت، ئەگەر گەلى ئێمە لە ڕۆژئاواى کوردستان و گەلى کورد بە گشتى ئازادیى دەوێت پێویستى بە قوربانیدانە، ئێمە بۆ ئەو ئازادییە ئێستا قوربانى دەدەین.\nئاژانس: لە ناو ئەو ئاڵۆزى و شەڕ و جۆراوجۆرى ڕێککەوتنەکان چارەنووسى ئیدارەى خۆسەر چى بەسەر درێت؟\nئاڵدار خەلیل: لە ماوەى ئەم چەند ساڵەدا چەندین دەستکەوتمان هەبووە کە وەک دەستکەوت ماون و پارێزگارییان لێ دەکەین، یەکێک لەوانە پێکهێنانى ئەم هەرێمە و ئیدارەى خۆسەرە، ئێمە چەند لە دۆخێکى سەخت و ئاڵۆزدا بین ئیدارەى خۆسەر بووەتە ئەمرى واقیع و ناکرێت لەبەر چاو نەگیرێت، ئەم ئیدارەیە بووەتە ناوەندێک بووەتە بنکەیەکى سیاسى و ئیدارى کە بوونى خۆى سەلماندووە، ئەمە دەبێتە نموونەیەکى زیندوو بۆ پاشەڕۆژى سوریا، لەم هەرێمەدا گەلى ئێمە هەیە، ئیدارەیەک هەیە کە سەرجەم پێکهاتەکان تیایدا بەشدارن، هێزێک هەیە بەرگرییان لێ دەکات، ئەمانە قابیلى لەناوچوون نین، بۆیە چەند دۆخەکە دژوار و سەخت بێت ئەگەرى پاراستن و مانەوەى دەستکەوتەکانیش هەیە، بەڵام بە دۆخێکى سەختدا تێپەڕ دەبین پێویستە بەرگە بگرین و بە پشتیوانیى ئیرادەى گەلەکەمان سەردەکەوین.\nئاژانس: بە پێى ڕێککەوتنەکەى سوچى تورکیا دەڵێت دەبێت هێزە کوردییەکان ٣٢ کیلۆمەتر پاشەکشە بکەن، ئێوە ئەمە دەکەن؟\nئاڵدار خەلیل: ئەمە جێبەجێ نابێت، ٣٢ کیلۆمەتر بۆ کوێ بکشێینەوە، ئەوەندە بکشێینەوە واتە هیچ شوێنێک بۆ گەلى ئێمە نامێنێتەوە، ئەمە گۆڕینى دیمۆگرافیا و جینۆسایدە کە لەبەر چاوى جیهان ڕوو دەدات، کە بە بڕیارى نەتەوەیەکگرتووەکان قەدەغەیە، بەڵام ئەردۆغان بە ئاشکرا ئەوە دەکات، ئێمە بۆ کوێ بکشێینەوە ئەم هەرێمە خاک و وڵاتى خۆمانە ئەو هاتووە داگیرى کردووە، کەچى بە خاوەنەکەى دەڵێت دەبێت تۆ لێرە بچیتە دەرەوە ئەمە چۆن قبووڵ دەکرێت.\nئاژانس: کەواتە ئێوە ئەم ڕێککەوتنە ڕەت دەکەنەوە؟\nئاڵدار خەلیل: هەتا ئێستا ئیدارەى خۆسەر هەڵوێستى خۆى لەسەر ڕێککەوتنەکە ڕانەگەیاندووە، چونکە ئێمە نازانین ئەوان لەسەر چى ڕێککەوتوون، تا وردەکارییەکەى نەزانین پەسندى ناکەین، ئێستا ئیدارەى خۆسەر ئەمە شرۆڤە دەکات، چونکە ڕوسەکان هیچ پرسێکیان بە ئێمە نەکردووە کە چۆن ڕێک بکەون و لەسەر چى ڕێک بکەون، پۆتین و ئەردۆغان لەسەر چەند خاڵێک ڕێککەوتن بەبێ ئەوەى حسابى ئەوە بکەن لایەنێکى دیکەش هەیە کە خاوەن هێز و کاریگەرییە، ئێمە ئەوەندە بێ ئیرادە و بێ دەسەڵات نین چاوەڕێ بکەین ئەوان چى بڕیارێک بدەن ئێمەش جێبەجێی بکەین.\nئاژانس: مەترسیى ئەوە هەیە تورکیا پەنابەرەکانى لە ڕۆژئاواى کوردستان نیشتەجێ بکات؟\nئاڵدار خەلیل: ئەمە قبووڵ ناکرێت، میللەتێک لە شوێنى خۆى دەربکەیت و کەسانێکى تر لە شوێنى نیشتەجێ بکات، لەم هەرێمە نەتەوەى دیکەش هەن لەگەڵ کورد دەژین، چۆن ڕێگە بەوە دەدرێت ئەم مۆزاییکە تێک بچێت، ئێمە دایمە گفتوگۆ لەگەڵ ئەو وڵاتانە دەکەین کە ئەمە سەرنەگرێت، تورکیا بۆى دەرکەوت بە ڕێگەى سەربازى هیچى بۆ بە دەست نەهات دەیەوێت بە ڕێگەیەکى نەرم بە دەستى بهێنێت کە ڕێککەوتنە لەگەڵ ڕوسیا تا گەلى ئێمە لەسەر خاکى خۆى دەربکات، ئێمە ئەم ڕێککەوتنە قبووڵ ناکەین، قاپێک ژەهر دەخۆینەوە، بەڵام ئەوەى تورکیا دەیڵێت قبووڵى ناکەین.\nئاژانس: ڕوسیا پەیامى ئەوەى دا بە هەسەدە ئەگەر نەکشێنەوە ناوچەکە بۆ تورکیا جێدەهێڵن، ئەو کات هێرش دەست پێ دەکاتەوە، ئێوە لە ناوچەکان دەکشێنەوە؟\nئاڵدار خەلیل: لە ئێستادا ئیدارەى خۆسەر بابەتەکە شرۆڤە دەکات و وەڵامى ڕێککەوتنەکە دەداتەوە، بەڵام دەیڵێمەوە هەرگیز خۆمان ڕادەستى ئیرادەى ئەردۆغان ناکەین، ئەوان دەتوانن بە تۆپ و تەیارە شتێک بکەن، بەڵام هەرگیز بە ڕێککەوتنێک ڕازى نابین کە خاکى خۆمان ڕادەستى دەوڵەتى تورک بکەین.\nئاژانس: گفتوگۆکان لەگەڵ ڕژێم گەیشتن بە کوێ بۆ ڕێککەوتنێکى سیاسى لە بارەى داهاتووى ڕۆژئاواى کوردستان؟\nئاڵدار خەلیل: گفتوگۆکان بەردەوامن، پێویستە ڕوسیا فشارى زیاتر لەسەر ڕژێم بکات بۆ قبووڵکردنى هەندێ لە داواکارییەکان، چونکە ڕژێمیش ئیرادەى خۆى لە دەست خۆیدا نییە، ناکرێ هەموو شتێک ڕادەستى ڕژێم بکەین، بەڵکوو پێویستە گفتوگۆ لەسەر هەموو بابەتەکان بکرێت و واقیعەکە لەبەرچاو بگیرێت.


سلێمانی ٢٠١٠ - قەڵەم\nتاریخ ایجاد در دوشنبه, 30 بهمن 1396 08:08\nکوردۆ هاوکات کە وێنەی کوژراوەکان و هێرشی فڕۆکەکان و هەڕەشەی سەرۆکوەزیرانی تورکیای دەهاتەوە پێش چاو، بۆ قەرەباڵغی شەست مەتریی دەڕوانی؛ ئوتۆمبێلەکانی سەر جادە ژمارەیان زۆر ببوو و رێگایان لە یەکتر بەرتەسک کردبوو، مۆبایلەکەی لە گیرفانی سەرەوەی چاکەتەکەی دەرهێناو سەیری کاتژمێری سەر شاشەکەی کرد؛ 10:57 بوو.\nشەو، لە بەری سەرەوەی شار، جادە دووسایدییەکەی شەست مەتریی سلێمانی، لە ژێر رووناکی زەردباوی ئەو گڵۆپە تازانەی، کۆمپانیایەکی بیانی بە گرێبەست لەگەڵ شارەوانی، لە سەر شۆستەکەی ناوەڕاستی داینابون، گەلێک بە رەونەق دەهاتە پێش چاو.\nئوتۆمبێلێکی کەشخەی مۆدێل بەرز کە بۆنیتەکەی لە ژێر رووناکییەکەدا دەدرەوشایەوە و ناوەوەی قەرەباڵغ و شادومان دەینواند، بە خێرایی رووەو پردەکەی دەباشان تێپەڕی.\nبە دوایدا ئوتۆمبێلێکی سلڤەری هاوشێوەی بە هەمان شادومانی، بەڵام هێواشتر گوزەری کرد.\nلە سایدی بەرامبەریش چەند ئوتۆمبێلێک بەرەو دوڕییانەکەی سەرچنار داگەڕان، ئوتۆمبێلەکان لایتەکانیان هێندەی تر شەست مەترییان روناک و بەڕەونەق کردبوو.\nدەرکەوتنی روخساری دەم بە پێکەنینی منداڵ و، دەنگ وتریقەی کچ و کاڵ، کە تێکەڵ بە ئاوازی کرژی رادیۆی ئوتۆمبێلەکان ببوو، لە جامەکانیانەوە؛ ئیرەیی دروست دەکرد.\nبەڵام کوردۆ دەبوو بپەڕێتەوە بۆ شۆستەکەی بەرامبەری و لەوێوە بۆ ئەو سوپەرمارکێتەی پەنیری سوێری ئێرانیی هەبوو، خواردنێکی خۆش بوو؛ ناشتا لەگەڵ سەموونی تورکیی بە چای شیرینەوە دەیخوارد.\nسۆپەرمارکێتەکە تازە دامەزرابوو و نهۆمی یەکەمی تایبەت بوو بە خواردەمەنی و نهۆمەکانی سەرەوەیشی هەر یەکەو تایبەت بوو بە جل و بەرگ و شت و مەکی ناو ماڵ و کاڵای جۆراوجۆر.\nچووە نهۆمی یەکەم و پەنیرێکی ئێرانیی لە سەلاجەی ڤیترینیی تایبەت بە شیرەمەنییەکان هەڵگرت و لەگەڵ زەرفێک سەموونی تورکیی هێنانی بۆ لای کاشێرەکەو وەستا تا پارەکەی بدات بە کچە فرۆشیارەکەو پسوڵەکەی وەربگرێت و بڕوات.\nتەلەفزیۆنێکی فلات بە بەرزایی دیواری پشت کاشێرەکەوە؛ کۆنفڕانسی خەبەریی بەرپرسێکی سەربازیی کوردستانی پێشان دەدا کە بە پەرۆشەوە دەیویست بیسەلمێنێت؛ حکومەتی هەرێمی کوردستان بەرامبەر هێرشی تۆپخانەکانی ئێران و فڕۆکەکانی تورکیا بۆ سەر سنورەکانی هەرێم کەمتەرخەم نییە.\nکچە فرۆشیارەکە کە رووی لە مشتەرییەکان بوو وەک بەو قسەیە داچڵەکیبێت؛ ئاوڕێکی دایەوە بۆ تەلەفزیۆنەکەو کەمێک لە بەرپرسە سەربازییەکە راماو دیسان وەک بە خۆیدا هاتبێتەوە بە پەلەو بێزاریی رووی کردەوە مشتەرییەکانی و لێهاتووانە پەنیر و سەموونەکەی کوردۆی دا لە کاشێر و خێرا باقی پارەکەی دایەوە و وەک ئەوەی بانگی بکات؛ روانی بۆ ئەو پیرەژنەی بە سەبەتەکەیەوە لە دواوە چاوەڕوان سەیری دەکردن.\nشەوی رابردوو تەلەفزیۆنەکان وێنەی کوژراو و برینداری گوندییە سنوورنشینەکانی کوردستانیان پێشان دابوو کە کەوتبوونە بەر هێرشی فڕۆکەکانی تورکیا، لەگەلڕ وێنەی سەرۆکوەزیرانی تورکیا کە هەڕەشەی هێرشی هاوبەشی هێزەکانی ئێران و تورکیای کردبوو بۆ سەر ئەو ناوچانەی کوردستان کە گریلاکانی پارتی کرێکارانی کوردستان (پەکەکە) لێوەی هێرش دەکەنە سەر ئەو دوو وڵاتە.\nکوردۆ هاوکات کە وێنەی کوژراوەکان و هێرشی فڕۆکەکان و هەڕەشەی سەرۆکوەزیرانی تورکیای دەهاتەوە پێش چاو، بۆ قەرەباڵغی شەست مەتریی دەڕوانی؛ ئوتۆمبێلەکانی سەر جادە ژمارەیان زۆر ببوو و رێگایان لە یەکتر بەرتەسک کردبوو، مۆبایلەکەی لە گیرفانی سەرەوەی چاکەتەکەی دەرهێناو سەیری کاتژمێری سەر شاشەکەی کرد؛ 10:57 بوو، لە بەکگراوەندی شاشەی مۆبایلەکەی وێنەی شۆڕشگێڕێکی ناوداری کوردی دانابوو، کەمێک لەو وێنەیە راماو مۆبایلەکەی خستەوە شوێنی خۆی و ویستی بپەڕێتەوە.\nئەو کاتانە جادەی شەست مەتریی تا دەهات قەرەباڵغتر دەبوو، چونکە زۆربەی مۆڵ و سۆپەرمارکێتەکانی لە سەر بوو و ببووە رێگایەکی سەرەکی بۆ کڕیاران، مۆل و مارکێتە رازاوەکان تا درەنگانی شەو کراوە بوون و کەس لەو کاتانەدا سەیری ئاسمانى نەدەکرد.\nکوردۆ هێشتا نەپەڕیبۆوە، بەڵام گەیشتبووە قەراغ جادەکە و لە ئاست مۆڵەکەی بەرامبەر کە لەو بەری جادە تابڵۆ نیۆنەکەی دەدرەوشایەوە و گڵۆپەکانی بە لاقرتییەرە سەمایان دەکرد، وەستابوو، چاوەڕوان بوو هاتوچۆى خێراى سەیارەکان کەم بێتەوە و بپەڕێتەوە، لە ناکاو تیشکێکی خێرا بە بەر چاویا تێپەڕی، وەک تیشکی پێش هەورە گرمە، کە بە دوایدا ئاسمان بە سامەوە دەگوڕێنێ، یا پرتەی گڵۆپێکی شیریی کە لە ناکاو پێڵوت دادەچڵەکێنێ و فریای بینینی ناکەوی و پرسیارێکی بێزارکەر لە سەر چاوت بە جێ دەهێڵێت. ویستی سەری بەرز بکاتەوە و ببینێت، کە بە گوڕم سەر دڵى لەرزی و یەکبەخۆی هاواری کرد: تۆپبباراااان؟!!\nلە شوێنی خۆی وشک ببوو، موبایلەکەی لە گیرفانی سەرەوەی چاکەتەکەیدا، لە سەر دڵی دەڵەرزی و زەنگی لێ دەدا، زەنگەکەی گۆرانییەکی فارسی بوو کە دەیوت؛ هەرچی ئارێزوویێ خووبێ مالێ تۆ...\nتابلۆی نیۆنی مۆڵەکەی بەرامبەری، بە تیشکەکانی هەر چرکەیەک و چاوێکی لە ئاسمان و زەوی دادەگرت و پرتەکانی دەپرژانە سەر جادەکە و بە لاقرتییەوە مشتەرییان بانگهێشت دەکرد.\nکە نیگای لە سەر تابلۆکە چڕ کردەوە، بینی جارنەجار تیشکێک دەهاویژێتە ئەمبەر جادەکە، رێک بۆ بەر چاوی ئەو، کوردۆ تەریق بۆوە، ئاخۆ کەس گوێی لەو هاوارە بەرزە نەبوو کردبووی؟؛ تۆپباراااان؟!!\nمۆبایلەکەی زەنگی لێ دەدا، کەس سەیری ئەوی نەدەکرد و ئوتۆمبێلەکان بۆ خۆیان لە هاتوچۆدا بوون و کڕیاران شادومان و بە دەستی پڕ بەرەو ماڵ دەگەڕانەوە، جادەی شەست مەتریی سلێمانی بەڕەونەق و هەموشتێک ئاسایی بوو، سەیری شاشەی مۆبایلەکەی کرد، لە سەر وێنەی ئەو شۆڕشگێرە کوردەی لە بەکگراوەنددا داینابوو، ناوی ژنەکەی نووسرابوو، ئەو زەنگی بۆ لێ دەدا، شەو درەنگ ببوو، دەبوو کوردۆ بڕواتەوە ماڵ.\nرۆیشتەوە بەرەو ماڵ و... بەیانیش هیچ رۆژنامەیەک نەینووسی: ئەمشەو تورکیا و ئێران، سلێمانیان بۆمباران کرد.


ئه‌و سزایانه سبه‌ی ئه‌مه‌ریكا ده‌یخاته سه‌ر ئێران بزانه\n2018-08-06 [02:04 AM]\nئه‌مڕۆ دووشه‌ممه وه‌زیری ده‌ره‌وه‌ی ئه‌مه‌ریكا مایك پۆمپیۆ رایگه‌یاند، واشنتۆن سبه‌ی سێشه‌ممه دووباره سزاكان ده‌خاته‌وه سه‌ر ئێران، دوای ئه‌وه‌ی به‌پێی رێككه‌وتنی ئه‌تۆمی نێوان ئێران شه‌ش زلهێزه‌كه‌ی جیهان هه‌ڵی په‌ساردبوو و دۆناڵد ترامپیش هه‌ڵی وه‌شانده‌وه.\nپۆمپیۆ وتی، كۆشكی سپی ئه‌مڕۆ به‌یاننامه‌یه‌ك ده‌رده‌كات و ورده‌كای ئه‌و سزایانه‌ی دووباره ئه‌مه‌ریكا ده‌یانخاته سه‌ر ئێران ده‌خاته‌روو كه سه‌رۆكی ئه‌مه‌ریكا دۆناڵد ترامپ ئه‌م هه‌فته‌یه له‌مباره‌یه‌وه فه‌رمانی ده‌ركرد، بۆ ئه‌وه‌ی فشار بكات تاكو نیازه خراپه‌كانی خۆی به‌دوور بگرێت، سه‌رۆك ترامپ زۆر روون بوو كه ئێمه ده‌مانه‌وێ ده‌نگی ئێرانییه‌كان بۆ هه‌ڵبژاردنی سه‌ركرده‌كانیان به‌هێز بێت.\nسه‌باره‌ت به‌خۆپیشانده‌كانی ئه‌م دواییه‌ی شاره‌كانی ئێران، پۆمپیۆ وتی، گه‌لی ئێران له‌سه‌ركرده‌كانیان رازی نین، نه‌وه‌ك له ئه‌مه‌ریكا، ئه‌وان بێهیوا بوون له دواكه‌وتنی به‌جێگه‌یاندنی ئه‌و به‌ڵێنه ئابووریانه سه‌ركرده‌كانیان دایان.\nسزاكانی ئه‌مه‌ریكا له سه‌ر ئێران سبه‌ی سێشه‌ممه له‌كاتژمێر چوار به كاتی گرینیچ ده‌چێته واری جێه‌بجێكرد، به‌پێی ئه‌وسزایانه ئێران ناتوانێت دراوی ئه‌مه‌ریكی بكرێت، لیستێكی فراوانیش له پشه‌سازییه‌كانی ئێران له‌وانه مافور ده‌خرێته ژێر سزاكان، دواتریش هاورده‌كردنی نه‌وتی ئێران قه‌ده‌غه ده‌كرێت، سزای ئه‌و كۆمپانیا بیانیانه‌ش ده‌دات ئه‌وانه‌ی مامه‌ڵه‌ی نه‌وتی ئێران ده‌كه‌ن.\nواشنتۆن دوای ئه‌وه‌ی له رێكه‌وتنی ئه‌تۆمی له‌گه‌ڵ ئێران كشایه‌وه، به‌ڵێنی دا قورسترین سزا بخاته سه‌ر ئه‌و وڵاته.\nئەم هەواڵە 11614جار خوێندراوەتەوە


بەشی مێژووی كورد – پەڕە 2 – History Of Kurdistan\nHome / بەشی مێژووی كورد (page 2)\n2022-04-10\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە لەبارەی کتێبی (کوردلەر)ەوە.. (دۆزینەوەی ساختەکارییەکی گەورەی مێژوویی دەرهەق بە کورد)\nجەواد خەلیل لە ساڵی 1918 لە ئەستەنبوڵ کتێبێک لەسەر کورد بە زمانی تورکی عوسمانی بڵاودەکرێتەوە، بە ناونیشانی (کردلر: تاريخی و اجتماعی تدقیقات) واتا(كوردەکان:خوێندنەوەیەکی مێژوویی و کۆمەڵایەتی) و لەسەر بەرگی کتێبەکەیش نووسراوە: (نوسەری ئەم کتێبە( دکتۆر فریچ) ڕۆژهەڵاتناسی ئەڵمانییە لە ئەکادیمیای ڕۆژهەڵاتیی لە بەرلین و لە لایەن” بەڕێوەبەرایەتی …\n2022-04-10\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە کۆتایی سەربەخۆیی کورد\nڕوخاندنی میرنشینە کوردییەکان لە ئیمپراتۆرییەتی عوسمانیدا – بەشی دووەم سەبری ئەتەش* پرۆفیسۆری بەشی مێژوو لە زانکۆی مێتۆدیستی باشوور لە تورکیا لەئینگلیزییەوە: محەمەد حەمەساڵح تۆفیق تێبینی: ئەم باسە خوێندنەوەیەکی جیددی و سەرنجڕاکێشە بۆ مێژووی دوێنێمان، واتە مێژووی لەناوبردنی میرنشینە کوردییەکان لە ئیمپراتۆرییەتی عوسمانیدا و توێژەر و پرۆفیسۆری مێژوو، سەبری …\n2022-03-11\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە نامەیەکی “گیرترود بێل” لەهەورامانەوە بۆ دۆرهامی بەریتانیا ساڵی 1921\nوەرگێڕان‌و ئامادەکردنی: جوان عومەر ئەحمەد لە کاتی وەرگێرانی بەڵگانامەیەک یان یاداشتێکی بەڵگەنامەییدا بە ڕوونی درک بە نەبوون یاخود کەمتەرخەمی کورد دەکەیت لە تۆمارکردن و بەداتا کردنی ڕووداوەکاندا، زۆربەی میللەتانی دنیا بۆ دەوڵەمەندکردنی ژێرخانی مێژووییان بچوکترین رووداوی ڕۆژانەیان تۆمار دەکەن هەربۆیە داتایەکی باوەڕپێکراویان بۆ هەموو سەردەم و ڕوداوێک لەبەردەستایە. بەداخەوە تۆمار …\nژنی کورد لەمێژوی جولەکەدا، سینات بارزانی بەنمونە\n2022-03-11\tبەشی مێژووی كورد, مێژووى سەدەکانى ناوەڕاستى کورد لێدوان نووسین ناچالاککراوە لە ژنی کورد لەمێژوی جولەکەدا، سینات بارزانی بەنمونە\nجوان عومەر ئەحمەد یەکێک لە کێشە هەرە سەرەکیەکانی مێژووی کوردە جوولەکەکان نەبوونی نووسراو وتۆمارە مێژووییەکانە جگە لە بیرەوەریەکانی بینجامین تودێلا و جەند پەرتووکێکی کەم نەبێت، تۆمارێکی ئەوتۆ لەبەردەستدا نیە، هەروەها خەمساردی زانکۆکانی کوردستان و کەمی تیز و لیکۆلینەوەکانی خوێندکارانی زانکۆکانی کوردستان ئەوەندەی تر ئاستەنگی دروستکردووە بۆیە ئەم نووسینەی منیش بێ …\n2022-03-11\tبەشی مێژووی كورد, مێژووى سەدەکانى ناوەڕاستى کورد لێدوان نووسین ناچالاککراوە لە سیاسەتی شا عەباسی یەکەم بەرامبەر بە کورد\nئاریان ئومێد .. شا عەباسی یەکەم کە لە نێوان ساڵانی (1588-1629) فەرمانڕەوایی ئێرانی کردووە، بە یەکێک لەو شایانەی ئێران دادەنرێ کە بەرامبەر نەتەوەی کورد ستەم و توندوتیژیەکی زۆری بەکارهێناوە کە لە پێش ئەوداو لە دوای ئەویش کەم وێنە بووە، سیاسەتەکانی شاعەباس تەژی بوون لە فروفێڵ و ستەم و زۆرداری بەرامبەر …\nمیرنشینە کوردییەکان لەنێوان ئیمپراتۆرییەتی عوسمانی‌و بنەماڵە حوکمڕانەکانی ئێراندا (لەسەدەی شانزەوە بۆ سەدەی نۆزدە) دانوستانی هێزە سیاسییەکان لەسەرەتای ڕۆژهەڵاتی ناوەڕاستی مۆدێرندا\n2022-02-19\tبەشی مێژووی كورد, مێژووى سەدەکانى ناوەڕاستى کورد لێدوان نووسین ناچالاککراوە لە میرنشینە کوردییەکان لەنێوان ئیمپراتۆرییەتی عوسمانی‌و بنەماڵە حوکمڕانەکانی ئێراندا (لەسەدەی شانزەوە بۆ سەدەی نۆزدە) دانوستانی هێزە سیاسییەکان لەسەرەتای ڕۆژهەڵاتی ناوەڕاستی مۆدێرندا\nMohammed H. Tofiq ماڵپەڕی ئاوێنە. ٨ی ١ی ٢٠٢٢ (بەشی یەکەم) توێژینەوەی: مەتين ئەتماكا* لە ئینگلیزییەوە: محەمەد حەمەساڵح تۆفیق پێشەکی لەدوای شائیسماعيلی یەکەم (ماوەی حوکمکردنی ١٥٠١ – ١٥٢٤)، کە ڕابەرێکی کاریزمای سۆفی بوو و ئیدیعای ئەوەی دەکرد کەوا ئیمامی دیارنەماوی شیعەی نەریتی لە خودی ئەمدا دەرکەوتووە و ساڵی ١٥٠١ لە شەڕێکدا …\nمیرنشینە کوردییەکان لەنێوان ئیمپراتۆرییەتی عوسمانی و بنەماڵە حوکمڕانەکانی ئێراندا (لە سەدەی شانزەوە بۆ سەدەی نۆزدە) – دانوستانی هێزە سیاسییەکان لە سەرەتای ڕۆژهەڵاتی ناوەڕاستی مۆدێرندا. (بەشی دووەم)\n2022-02-19\tبەشی مێژووی كورد, مێژووى سەدەکانى ناوەڕاستى کورد لێدوان نووسین ناچالاککراوە لە میرنشینە کوردییەکان لەنێوان ئیمپراتۆرییەتی عوسمانی و بنەماڵە حوکمڕانەکانی ئێراندا (لە سەدەی شانزەوە بۆ سەدەی نۆزدە) – دانوستانی هێزە سیاسییەکان لە سەرەتای ڕۆژهەڵاتی ناوەڕاستی مۆدێرندا. (بەشی دووەم)\nMohammed H. Tofiq ماڵپەڕی ئاوێنە، ٨ی ١ی ٢٠٢٢ توێژینەوەی: مەتین ئەتماکا* لە ئینگلیزییەوە: محەمەد حەمەساڵح تۆفیق سەدەکانی هەژدەهەم و نیوەی یەکەمی نۆزدەهەم: لە ئیمپراتۆرییەتەوە بۆ هاوپەیمانیی هەرێمی لە پەیماننامەی زەهاوی ساڵی ١٦٣٩وە تا ساڵانی ١٧٢٠کان شەڕ و ململانێیەکی گەورە لە نێوان عوسمانییەکان و سەفەوییەکاندا ڕووینەداوە. لە میانەی ئەم سەردەمەدا، عوسمانییەکان …\n2022-02-19\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە کۆتایی سەربەخۆیی کورد:ڕوخاندنی میرنشینە کوردییەکان لە ئیمپراتۆرییەتی عوسمانیدا\nMohammed H. Tofiq · مالپەڕی ئاوێنە – ١٥ی شوباتی ٢٠٢٢ – بەشی دووەم و کۆتایی لێکۆڵینەوەی: سەبری ئەتەش* (پرۆفیسۆری مێژوو لە زانکۆی مێتۆدیستی باشوور – تورکیا) لەئینگلیزییەوە: محەمەد حەمەساڵح تۆفیق تێبینی: ئەم باسە خوێندنەوەیەکی جیددی و سەرنجڕاکێشە بۆ مێژووی دوێنێمان، واتە مێژووی لەناوبردنی میرنشینە کوردییەکان لە ئیمپراتۆرییەتی عوسمانیدا و توێژەر و …\nکۆتایی سەربەخۆیی کوردو، روخاندنی میرنشینە کوردییەکان لەئیمپراتۆرییەتی عوسمانیدا 1-2\n2022-02-07\tبەشی مێژووی كورد, مێژووى سەدەکانى ناوەڕاستى کورد, مێژووی نوێ و هاوچه‌رخی كورد لێدوان نووسین ناچالاککراوە لە کۆتایی سەربەخۆیی کوردو، روخاندنی میرنشینە کوردییەکان لەئیمپراتۆرییەتی عوسمانیدا 1-2\nسەبری ئەتەش* پرۆفیسۆری بەشی مێژوو لە زانکۆی مێتۆدیستی باشوور لە تورکیا لەئینگلیزییەوە: محەمەد حەمەساڵح تۆفیق تێبینی: ئەم باسە خوێندنەوەیەکی جیددی و سەرنجڕاکێشە بۆ مێژووی دوێنێمان، واتە مێژووی لەناوبردنی میرنشینە کوردییەکان لە ئیمپراتۆرییەتی عوسمانیدا و توێژەر و پرۆفیسۆری مێژوو، سەبری ئەتەش، سەرچاوە ڕەسەنەکانی دەوڵەتی عوسمانیی بۆ پشکنیوە، کە تائێستاش …


هەفتانە دەتوانێت بێ ترس چەند لە کێشت دابەزێنێت؟ | ته‌كنه‌لۆژیای زانیاری\nپسپۆڕانی بواری خزمەتگوزاری تەندروستی نیشتیمانی لە بەریتانیا ڕایدەگەینن، کەسەکان دەتوانن هەفتانە ٥٠٠ گرام تا کلیۆیەک لە کێشیان دابەزێنن، بێ ئەوەی مەترسی هەبێت لەسەر تەندروستیان.\nئەو پسپۆڕانە ئامۆژگاری کەسەکان دەکەن لە پێناو دابەزاندنی کێش بەشێوەیەکی گونجاو، پێویستە ڕێژەی کالۆرییەکانی ناو خۆراکەکان کەمتر بکەیتەوە و چالاکی وەرزشیش ئەنجام بدەیت.\nبە گوتەی ئەو پسپۆڕانە ئەگەر ئەو شێوازە لە ژیان پەیڕەو بکرێت، بەشێوەیەکی تەندروست کێشی خۆت دادەبەزێنێت، بەڵام بەو مەرجەی لەسەری بەردەوام بیت ، چونکە ئەگەر وازی لێ بهێنرێت دووبارە لاشەیان دەگەڕێتەوە بۆ سەر هەمان دۆخی پێشوویان.\nپسپۆڕانی بواری خۆراک ئاماژە بەوە دەکەن، پەنا بردن بۆ دابەزاندنی کێش بەشێوەیەکی زیاد لە پێویست، کاریگەریی خراپی لەسەر تەندروستی دەبێت و کێشەی تەندروستی جیاجیات بۆ دروست دەکات.\n(یۆری کونیف) پزیشکی پسپۆڕی بواری کەسانی بە تەمەن لە ڕوسیا ئاماژە بەوە دەکات، پەیرەوکردنی سیستمێکی خۆراکی تەندروست و خۆ ڕزگارکردن لە کێشی زیاد، پەیوەندیی هەیە بە تەمەنەوە، چونکە ئەگەر زیادەڕەوی تیا بکرێت، لەبری تەندروست بوون کێشەی تەندروستی بۆ مرۆڤەکان دروست دەکات.\nبە گوتەی ئەو پزیشکە، باشتروایە پێش تەمەنی ٦٠ ساڵی مرۆڤ خۆی ڕزگار بکات لە کێشی زیادە، بۆ ئەوەی کاتێک نزیک دەبێتەوە لە تەمەنی پیربوون، با کێشت سروشتی بێت، چونکە لەو کاتانەدا لاشەت داوای بڕێکی زیاتر لە خۆراک دەکات، وەک لەوەی پێویستی پێیەتی.\nپسپۆڕ, تەکنەلۆژیای زانیاری, تەندروستی, دابەزاندن, دکتۆر, زەعیف, قەڵەوی, کێش


رێژەی توشبوون و مردن بە كۆرۆنا لە جیهان بەردەوام لە هەڵكشاندایە\nكۆی گشتی بارانبارین له‌مساڵدا بڵاوكرایه‌وه\nپارێزگاری هه‌ولێر: له قۆناغێكی سه‌ختداین\nسه‌نته‌ری میترۆ: هه‌ر رۆژنامه‌نووسێك سكاڵای له‌سه‌ر تۆمار كراوه با په‌یوه‌ندیمان پێوه بكات\nرێژەی تووشبوون بە كۆرۆنا لە تەواوی وڵاتانی جیهان گەیشتە سەروو 316 هەزار و بەردەوامیش رێژەكە روو لە زیادبوون دەكات.\nبەپێی ئامارە فەرمییەكان، رێژەی توشبووانی كۆرۆرنا لە جیهان تا ئامادەكردنی ئەم هەواڵە گەیشتە 316 هەزار و 67 كەس، ئەمەش دەریدەخان لە شەوی رابردوەوە رێژەی توشبوون بەو ڤایرۆسە لە جیهان نزیكەی 16 هەزار زیادی كردووە، كە ئەمەش رێژەیەكی زۆر و خێرایە.\nهەر بەپێی ئامارە فەرمییە جیهانییەكان، لە تەواوی وڵاتان تا ئێستا 13 هەزار و 598 توشبوو گیانیان لەدەستداوە بەهۆی ڤایرۆسەكەوە، ئەمەش بەراورد بە شەوی رابردوو نزیكەی هەزار گیان لەدەستدان زیادی كردووە، ئەمەش دەریدەخات كە ڤایرۆسەكە چەند كوشندەیە و چەند بەخێرایی مرۆڤەكان لەناودەبات.\nجگەلەوەش تا ئامادەكردنی ئەم هەواڵە 95 هەزار و 892 توشبووی ئەو ڤایرۆسە چاكبوونەتەوە، ئەم رێژەیە پێمان دەڵێت، ئەگەر مرۆڤەكان پابەندی رێنماییە تەندروستییەكان لە جیهان دەتوانن زاڵ بن بەسەر ڤایرۆسەكە و هێشتا ئەومێد هەیە و ژیان بەردەوامی دەبێت.\nڤایرۆسی كۆرۆنا لە كۆتایی ساڵی رابردوو لە چین سەریهەڵدا و دواتر بە زۆرینەی وڵاتانی جیهان بڵاوبۆوە، كە تا ئێستا لەدوای چین (ئیتاڵیا، ئیسپانیا، ئەمریكا، ئەڵمانیا، فەڕەنسا،\nنرخی دۆلار له كاتی داخستنی بازاڕ به‌رزبوه‌وه\nشەش کۆمپانیای شیرەمەنی داوای وەستانی زیادکردنى گومرگ دەکەن\nبه‌م وێنه‌یه ده‌زانیت كۆرۆنا چی له مرۆڤ ده‌كات\nتورکیا.. ئاماری نوێی گیانلەدەستدان بە کۆرۆنا راگەیەندرا\nتورکیا.. گیانلەدەستدان بە کۆرۆنا رێژەیەکی بەرزی تۆمار کرد\nپێنج پرسیار له‌سه‌ر كۆرۆنا كه هێشتا وه‌ڵامه‌كه‌ی نازانرێت\nبه‌ڤیدیۆ.. پۆلیسی هندستان هه‌ڵیكوتایه‌سه‌ر مزگه‌وتێك


ئابووری ئیمارات لەسەردەمی خەلیفە بن زاید\nبەهۆی سیاسەتەکەیەوە پێگەی ئابووری ئیماراتی لەسەر نەخشەی وڵاتە بەهێزە ئابوورییەکان دیاریکرد\nپێشڕەو میرانی 15:53 2022/05/14\nخه‌لیفه بن زاید\nرۆژهەڵاتی ناوەڕاست خه‌لیفه بن زاید ئیمارات گه‌شه‌ی ئابووری\nشێخ خەلیفە بن زاید ئەل نهیان، سەرۆکی كۆچكردووی ئیماراتی یەکگرتوو لەسەردەمی دەسەڵاتداریدا چەندین دەستهاتی ئابووری و گەشەی بێوێنەی ئابووری لە وڵاتەكه‌یدا تۆماركردووه، کە بەهۆی سیاسەتەکەیەوە پێگەی ئابووری ئیماراتی لەسەر نەخشەی وڵاتە بەهێزە ئابوورییەکان دیاریکرد.\nشێخ خەلیفە بن زاید، لە مانگی تشرینی دووەمی ساڵی 2004 دەسەڵاتی ئیماراتی گرتە دەست و دەستیکرد بە بنیادنانی بناغەیەکی تۆکمەی ئابووری لە وڵاتەکە، بە گوێرەی راپۆرتە هەواڵەییەکان، بەهۆی دەستکەوتەکانی ئیمارات لەسەر ئاستی ناوخۆیی و هەرێمی و جیهانی بە دیارکەوت.\nشێخ خەلیفە بن زاید لە چەندین کەرتی جیاواز وەک پەروەردە و نیشتەجێبوون و تەندروستی و کشتوکاڵ و رێگەوبان دەستی بە پەرەپێدان کرد. لە چەند ساڵی رابردوودا لە زۆربەی پێنوێنە ئابوورییە سەرەکییەکانی وەک داهاتی تاک و تەندروستی و خزمەتگوزاری، ئیمارات لە ریزبەندی سەرەوەی وڵاتان بوو.\nدیدگای شێخ خەلیفە بن زاید گرنگیدان بوو بە هەمەچەشنکردنی سەرچاوەکانی داهات، نەک تەنیا پشت بە داهاتی نەوت ببەسترێت، کە ئامانج لێی گەشەپێدانی بەردەوام بوو لە وڵاتەکە، بەوەش پشکی نەوتی لە داهاتی گشتی وڵات بۆ سەدا 17.3 لە 2020 کەمکردەوە.\nبە درێژایی ساڵانی رابردوو کاری لەسەر یەکسانی فەرهه‌مکردنی کار بۆ پیاوان و ئافرەتان کرد، هەروەها لەسەردەمی ئەودا یەکەم کەشتیوانی ئیماراتی رەوانەی وێستگەی ئاسمانی نیودەوڵەتی کرا، یەکەم گەشتی ئاسمانی بە ناوی هیوای لێکۆڵینەوە «مسبار الأمل» رەوانەی مەریخ کرا، بەمەش ئیمارات بووە یەکەم وڵاتی عەرەبی و پێنجەم لەسەر ئاستی جیهان ئەو دەستکەوتە تۆمار بکات.\nسەرەڕای ئەوە لەسەردەمی شێخ خەلیفە بن زاید، یەکەم پڕۆژەی ئەتۆمی، کە لە چەند وێستگەیەک پێکهاتبوو، دامەزرێندرا، بەوەش بووە ناوەندێکی هەرێمی بۆ پڕۆژەی وزە نوێبووەوەکان، سەرەڕای ئەوەش پشتی بە ستراتیژییەتێک بەست تاوەکو سەرنجی بەهرەمەندان رابکێشێت و لە ئیمارات کار بکەن.\nبە ئامانجی بەڕێوەبردنی وەبەرهێنانی دارایی، شێخ خەلیفە بن زاید لە ساڵی 1976 دەزگای ئەبوزەبی بۆ وەبەرهێنان دامەزراند، کە مەبەستی سەرەکی دابینکردنی سەرچاوەیەکی جێگیر بوو بۆ نەوەکانی داهاتوو.\nشێخ خەلیفە بن زاید، لە 2ـی تشرینی دووەمی 2004، دوای کۆچی دوایی باوکی شێخ زاید بن سوڵتان ئال نهیان لە 3ـی تشرینی دووەمی 2004 بە سەرۆکی میرنشینی ئیمارات هەڵبژێردرا.\nدامەزراوەی پەرەپێدانی نێودەوڵەتی پشتگیری ئابووری کوردستان ده‌کات\nکۆمپانیایەکی ئیتاڵیا ئەژماری یۆرۆ و روبل بۆ کڕینی گازی رووسیا دەکاتەوە\nئەمه‌ریکا پاڵپشتی لە هەوڵەکانی UN بۆ هەناردەکردنی بەرووبوومی ئۆکرانیا دەکات


پاش گه‌ڕانه‌وه‌ی عه‌لی عه‌بدوڵڵا سـاڵح بۆ یه‌مه‌ن گرژی ئه‌و وڵاته ده‌گرێته‌وه\nسه‌رۆکی یه‌مه‌ن عه‌لی عه‌بدوڵڵا سـاڵح ڕۆژی هه‌ینی گه‌ڕایه‌وه بۆ وڵاته‌که‌ی خۆی له پاش چه‌ند مانگێـک له‌وه‌ی له ده‌ره‌وه‌ی وڵات چاره‌سه‌ری ته‌ندروسـتی بۆ ده‌کرا و ئێستا گرژیـیه سـیاسـیـیه‌کان له‌و وڵاته له زیادبووندایه.\nبه‌پـێی هه‌واڵه‌کان پـچڕ پـچڕ ده‌نگی ته‌قه و ته‌قینه‌وه ده‌هات و ماشێـنه له‌شـکریـیه‌کان به شه‌قامه‌کاندا ده‌سوڕانه‌وه، له‌و ده‌مه‌ی لایه‌نگر و نه‌یارانی به‌ڕێز سـاڵح خۆیان بۆ گردبوونه‌وه له پاش نوێژی هه‌ینی ئاماده ده‌کرد.\nسه‌رۆکی یه‌مه‌ن گه‌یشته‌وه وڵاته‌که‌ی له پاش ئه‌وه‌ی 3 مانگی له عه‌ره‌بسـتانی سعودیـیه به‌سه‌ربرد بۆ چاره‌سه‌رکردنی ئه‌و برینانه‌ی دووچاری بوو له ئاکامی هێرشێـک بۆ سه‌ر باڵه‌خانه‌کانی سه‌رۆکایه‌تی له سه‌نعا.\nپـشـتیوانکه‌رانی به‌ڕێز سـاڵح ده‌سـتیان به هۆڕن لێـدانی ئۆتۆمبیله‌کانیان کرد و هه‌روه‌ها هوتافیان کێشــا پاش ئه‌وه‌ی به‌ره‌به‌یانی هه‌ینی گه‌یشته‌وه پایته‌ختی وڵاته‌که‌ی. چه‌ند کاتژمێرێـک له دوای گه‌ڕانه‌وه‌ی داوای ئاگربه‌سـتێـکی کرد و هه‌روه‌ها وتووێژکردن به مه‌به‌ستی کۆتایی‌هێنان به‌و قه‌یرانه سیاسـیه‌ی وڵاته‌که‌ی تێی‌که‌وتووه. به‌ڕێز سـاڵح قایل نه‌بووه به‌و ڕێـکه‌وتنانه‌ی پـێشـوو که تیایاندا داوای لێکرابوو واز له ده‌سه‌ڵات بهێنێت.\nله‌م ڕۆژانه‌ی دوایی پارته سیاسیـیه‌کانی یه‌مه‌ن گوتیان ئه‌وان له‌سه‌ر پـلانێـک کار ده‌که‌ن بۆ ناچارکردنی به‌ڕێز سـاڵح له‌وه‌ی واز له ده‌سه‌ڵات‌بهێنێت.\nپـێشـتر هه‌ر له‌م هه‌فته‌یه‌دا، نوێنه‌رانی شه‌ش وڵاته ئه‌ندامه‌که‌ی ئه‌نجومه‌نی هاوکاری که‌نداو له سه‌نعا له‌گه‌ڵ جێـگری سه‌رۆکی یه‌مه‌ن عه‌بد ڕه‌بـبه مه‌نسور هادی کۆبوونه‌وه، ئه‌مه‌ش له هه‌وڵێـکدا بۆ بوژاندنه‌وه‌ی پـلانێـک که تیایدا داوا له سه‌رۆک سـاڵح ده‌کرێت ده‌سه‌ڵاته‌کانی خۆی ڕاده‌سـتی جێـگرێـکی بکات.\nهه‌ر ڕۆژی هه‌ینی کۆشـکی سپـی داوای له به‌ڕێز سـاڵح کرد ده‌سـت به گواستنه‌وه‌یه‌کی ته‌واوی ده‌سه‌ڵات بکات.\nله ماوه‌ی هه‌فته‌ی ڕابردوو ناڕه‌زایـیه‌کان له دژی به‌ڕێز سـاڵح په‌ره‌یان سه‌ند و پـێـکدادانی نێوان لایه‌نگر و نه‌یارانی حکومه‌ت بوونه مایه‌ی کوژرانی نزیکه‌ی 100 که‌س.


شه‌ڕی ده‌وڵه‌ت .. بەشی چوارەم … سمكۆ عه‌بدولكه‌ریم – Dengekan\nbySimko Abdulkarim\tAugust 27, 2017\tGeneral, Opinion, Slider\n(یان كه‌ركوك و كوردستان، یان تاماوین ئه‌جه‌نگین)…..\nپرسی ناوچه كوردستانییه‌كانی ده‌ره‌وه‌ی ئێستای هه‌رێمی كوردستان مه‌سه‌له‌یه‌كی زۆر هه‌ستیاره كه سه‌ركردایه‌تی نابێت و ناشتوانێ به‌هه‌ندی وه‌رنه‌گرێت، به گوێره‌ی كۆمه‌ڵێك دیكۆمێنت و لێدوانی ڕاشكاوانه‌ی سه‌ركردایه‌تی كورد، شه‌كستی گفتوگۆكانی كورد له گه‌ڵ ڕژێمه یه‌ك له دوای یه‌كه‌كانی عێراق و نه‌گه‌یشتن به هیچ ئه‌نجامێك، به شێوه‌یه‌كی سه‌ره‌كی له‌سه‌ر ئه‌و ناوچانه بووه، له سه‌رووی هه‌مووشیانه‌وه كه‌ركوك، ئه‌و مه‌سه‌له‌یه بۆ سه‌ركردایه‌تی كورد و بۆ كورد، هه‌میشه وه‌ك دوو به‌رداش وابووه، به‌رداشی ده‌ستبه‌ردابوون، یان دواخستنی بیرۆكه‌ی سه‌ربه‌خۆیی، یان ده‌ستبه‌رداربوون له‌و ناوچانه‌ی كه بۆ كورد هه‌میشه خاڵی ناكۆكی و نه‌گه‌یشتنه یه‌ك بووه.\nبه‌ومانایه‌ی تا ئه‌وكاته‌ی ته‌واوی ئه‌و ناوچانه نه‌گڕێنرێنه‌وه سنوری جوگرافی و ده‌سه‌ڵاتی كوردی مومكین نییه بتوانرێ رێككه‌وتنێكی شه‌ڕه‌ف مه‌ندانه بۆ چاره‌سه‌ری پرسی كورد ئه‌نجام بدرێ، ئێمه له رابردوودا شاهیدی چه‌ند گفتوگۆیه‌كی له‌و شێوه‌یه‌ین، كه به‌م هۆكاره‌وه هیچ ئه‌نجامێكیان نه‌بووه.\nلێره‌وه جیابوونه‌وه، یان ڕێككه‌وتن به بێ ناوچه دابڕێنراوه‌كان، ئه‌مه ئه‌و هاوكێشه سیاسییه‌یه كه زۆرجار به‌غدا لێیه‌وه بێمنه‌تی خۆی له جیابوونه‌وه‌ی كورد له عێراق نیشان ده‌دا.\nقورسی ئه‌م مه‌سه‌له‌یه بۆ سه‌ركردایه‌تی كورد له‌وه‌دایه، كه وه‌ك وتم له رابردوودا وێڕای ده‌ست تێوه‌ردانی ئیقلیمی و فشاره‌كانی ئه‌و وڵاته ناوچه‌ییانه‌ی كه وه‌ك یه‌ك كێشه‌ی كوردیان هه‌یه، ئه‌و ناوچانه هه‌میشه خاڵی ناكۆكی نێوان كورد و به‌غدا بووه، هه‌ر به‌م هۆیه‌شه‌وه له گفتوگۆكانیاندا له‌مه‌ڕ چاره‌سه‌ركردنی كێشه‌ی كورد نه‌گه‌یشتونه‌ته ئه‌نجامێك، ئه‌م پێك نه‌گه‌یشتنه‌ش هه‌میشه كوشتارو ماڵ وێرانییه‌كی دیكه‌ی به‌دوای خۆیدا هێناوه، بۆیه له ئێستادا قایل بوون به‌هه‌ر رێكه‌وتنێك یان جیابوونه‌وه‌یه‌ك به‌بێ ئه‌و ناوچانه سه‌ركردایه‌تی كورد ده‌خاته به‌رده‌م به‌رپرسیارییه‌تییه‌كی مێژوویی و ئه‌خلاقی.\nبه‌شێوه‌یه‌ك ده‌بێت وه‌ڵامێكیان پێ بێت بۆ كه‌سوكاری قوربانیانی ئه‌و شۆڕه‌شه دورودرێژه‌ی، كه ده‌كرا به‌بێ پێداگری له‌و ناوچانه ئه‌و ململانێ خوێناوییه ئه‌وه‌نده‌ی نه‌خایاندبا، هه‌روه‌ها ده‌بێ وه‌ڵامی ئه‌وه‌ش بدرێته‌ه كه هه‌موو ئه‌وه‌ی له‌م له‌رێگه‌یه‌وه ڕوویداوه و به‌سه‌رماندا هاتووه، هه‌روه‌ها ئه‌و ڕووباره خوێنه‌ی به‌م هۆیه‌وه ڕژاوه كێ لێی به‌رپرسه؟\nبه ئاوڕدانه‌وه له رابردوو، هه‌روه‌ها گه‌ڕانه‌وه بۆ سه‌رچاوه مێژووییه‌كان ده‌ركه‌وته‌وه كه سه‌ركردایه‌تی كورد له رابردوودا چه‌ند جارێك ده‌رفه‌تی جیابوونه‌وه یان ڕێككه‌وتنی بۆ هه‌ڵكه‌وتوه، به‌ڵام به هۆی سازش نه‌كردن له‌سه‌ر به‌شێكی خاكی كوردستان، نه‌یتوانیوه به‌هیچ بگات، له‌وسه‌روه به‌ستی به‌تاڵ گه‌ڕاوه‌ته‌وه، له سه‌روی هه‌مووشیانه‌وه پرسی كه‌ركوك، كه هه‌میشه وه‌ك خاڵی ستراتیژی لێیڕوانراوه، به‌مهۆیه‌وه كورد درێژه‌ی به‌و كاروانه و رێی هه‌وراز و سه‌خته داوه، له‌و پێناوه‌شدا قوربانی و نه‌هامه‌تی و كاره‌ساتی گه‌وره‌ی به‌سه‌ردا هاتوه، كه ناكرێ نه له‌بیر بكرین نه سوودیان لێوه‌رنه‌گیرێ.\nبه وردبوونه‌وه له‌و هاوكێشه سیاسی و ئابووری و كۆمه‌ڵایه‌تی و جوگرافییه‌كه، ده‌رده‌كه‌وێ كه مه‌سه‌له‌ی جیابوونه‌وه و دروستكردنی ده‌وڵه‌تی كوردی چه‌نده هه‌وارزێكی سه‌خته.\nبۆیه به‌باشی ده‌زانم له‌م ڕوانگه‌یه‌وه نمونه به دوو ئه‌زمونی هاوشێوه و نزیك له خۆمانی بێنمه‌وه.\nئه‌وانیش كێشه‌ی فه‌له‌ستین و سه‌ربه‌خۆیی ئیرله‌ندا.\nدوای خه‌بات و تێكۆشانێكی زۆری گه‌لی ئیرله‌ندی دژ به به‌ریتانییه‌كان بۆ گه‌یشتن به سه‌ربه‌خۆیی وڵاته‌كه‌یان له سه‌ره‌تای سه‌ده‌ی بیسته‌مدا، وێڕای ره‌تكردنه‌وه‌ی ئه‌و ئۆتونۆمییه‌ی به‌ریتانیا له ساڵی 1914 بۆ گه‌لی ئیرله‌ندی پێشنیار كرد، ئه‌م گه‌له درێژه‌یان به شۆڕشه‌كه‌یاندا، تا له سالێ 1921 له ئه‌نجامی رێككه‌وتنێك له نێوان هه‌ردولا، گه‌لی ئیرله‌ندا به سه‌ربه‌خۆی گه‌یشت و كۆماری ئیرله‌ندا دامه‌زرا.\nبه‌ڵام ئه‌م رێككه‌وتن و سه‌ربه‌خۆییه‌یان له به‌رامبه‌ر ده‌ستبه‌ردابوونیان بوو له به‌شێكی خاكه‌كه‌یان كه ئێستا پێده‌وترێ ئیرله‌ندای باكور، كه (به‌لفاست) پایته‌خته‌كه‌یه‌تی و سه‌ر به به‌ریتانیایه، دیاره ئه‌م رێككه‌وتن و ده‌ستبه‌رداربوونه له به‌شێكی خاكه‌كه‌یان له لایه‌ن ته‌واوی گه‌لی ئیرله‌ندییه‌وه شتێكی قبولكراو نه‌بوو، به‌ڵام جێبه‌جێكرا، به‌مهۆیه‌شه‌وه شه‌ڕی نێوخۆ له كۆماری سه‌ربه‌خۆی ئیرله‌ندا سه‌ری هه‌ڵدا، (مایكل كولنیز) سه‌ركرده‌ی رزگاری خوازی ئیرله‌ندا كه یه‌كێك بوو له‌و پێنج سه‌ركرده‌یه‌ی به‌شداری گفتوگۆی نێوان ئیرله‌نداو به‌ریتانیای كردو به ئه‌ندازیاری ئه‌م رێككه‌وتنه داده‌نرێ، به‌تۆمه‌تی خیانه‌تكردن له گه‌ل و خاكی ئیرله‌ندا له كرده‌یه‌كی نه‌خشه بۆ دانراودا تیرۆر كرا.\nئه‌گه‌رچی ئه‌و هه‌نگاوه‌ی مایكل بووه هۆی به‌ده‌ست هێنانی سه‌ربه‌خۆیی بۆ ئیرله‌ندا، به‌ڵام به‌بێ له‌خۆ گرتنی سه‌رجه‌م خاكه‌كه‌ی، كه ره‌نگه ئه‌گه‌ر له‌و ده‌مدا ئه‌وه ڕووی نه‌دابا، دیار نییه كێشه‌ی ئیرله‌ندا چی به‌سه‌ر ده‌هات و به‌چی ده‌گه‌یشت، ئایا وه‌ك ئێمه ئێستاشی له‌گه‌ڵدابێ هه‌رده‌بوایه له خه‌بات و تێكۆشاندا بن، به‌بێ به‌ده‌ست هێنانی هیچ ؟\nئه‌و لێكچواندانه‌ی من بۆ ئه‌وه نییه بڵێم ده‌كرێ ئێمه‌ش ده‌ستبه‌رداری كه‌ركوك بین له‌به‌رامبه‌ر به‌ده‌ست هێنانی سه‌ربه‌خۆیی، به‌ڵام ده‌كرێ بایی ئه‌وه‌ش لێیوردبینه‌وه و بتوانین سوود له‌و ڕووداوه‌ی ئه‌وان به‌به‌راوورد له گه‌ڵ كێشه‌ی فه‌له‌ستین وه‌ربگرین. چونكه نابێ ئه‌وه‌ش له‌بیر بكه‌ین كه ئێستاش (مایكل كولنیز) له‌به‌رامبه‌ر ده‌ستبه‌ردار بوون و راگه‌یاندنی سه‌ربه‌خۆیی ئیرله‌ندا به‌بێ (به‌لفاست) به‌شێك له خه‌ڵكی ئیرله‌ندا ئه‌م سه‌ركرده‌یه‌یان به خائین و به شێكیشیان به شۆڕشگیری ده‌زانن.\nكاتی ئه‌وه هاتوه سه‌ركردایه‌تی كورد ڕاشكاوانه ئه‌وه‌ی بیری لێده‌كاته‌وه به كۆمه‌ڵانی خه‌ڵكی كوردستانی ڕابگه‌ێنێ، چونكه تا ئێستا ڕوون نییه ناوچه كوردستانییه‌كانی ده‌ره‌وه‌ی هه‌رێمی كوردستان ده‌كه‌ونه كوێی ئه‌و پڕۆسه‌ی ڕیفراندۆمه، ئه‌وه ڕوون و دیاره كه ڕیفراندۆم له سه‌رتاسه‌ری ناوچه كوردستانییه‌كان به‌ڕێوه ده‌چێ وه‌ك ڕایانگه‌یاندوه ( ئه‌وه ئه‌گه‌ر كرا) به‌ڵام به‌ڕاستی ڕوون و ئاشكرا نییه چۆن؟\nله په‌راوێزی ئه‌و ناوچانه‌وه نمونه به فه‌له‌ستین و قودس دێنمه‌وه كه له به‌شی پێشتریشمدا نمونه‌م به ئیرله‌ندا هێنایه‌وه.\nساڵی 1946 سه‌ركرده‌كانی بزووتنه‌وه‌ی سه‌هیونییه‌ت، سه‌رۆكی ئه‌وكاتی ویلایه‌ته یه‌كگرتووه‌كانی ئه‌مریكایان ئاگاداركرده‌وه، كه ئه‌وان رازین به ده‌وڵه‌تێكی یه‌هودی له سه‌ر به‌شێكی خاكی فه‌ڵه‌ستین، ئه‌مه بووه هۆی ئه‌وه‌ی كه هه‌ر یه‌ك له یه‌هودییه‌كان و ئه‌مریكا ئه‌م مه‌سه‌له‌یه بخه‌نه به‌رده‌می نه‌ته‌وه یه‌كگرتوه‌كان و فشاریش بخه‌نه سه‌ر كۆمه‌ڵه‌ی گشتی و ئه‌و لێژنه‌یه‌ی نه‌ته‌وه یه‌كگرتوه‌كان، كه تایبه‌ت به فه‌ڵه‌ستین دروستیان كردبوو، بۆ ئه‌وه‌ی لاریان نه‌بێت له‌و پڕۆژه پێشنیاركراوه‌ی كه له ساڵی 1947 به‌رزیان كردبۆوه به مه‌به‌ستی دابه‌شكردنی فه‌ڵه‌ستین.\nپڕۆژه‌كه بریتی بوو له دابه‌شكردنی فه‌ڵه‌ستین بۆ سێ به‌ش:\nڕوبه‌ری له (56%) بۆ دامه‌زراندنی ده‌وڵه‌تی یه‌هودی، روبه‌ری له (43%) یش بۆ دامه‌زراندنی ده‌وڵه‌تی عه‌ره‌بی، به‌شی سێیه‌میش كه جیاكرابۆوه بریتی بوو له (1%) كه قودس و ده‌وروبه‌ری ده‌گرته‌وه، بكرێته ناوچه‌یه‌كی نێو ده‌وڵه‌تی و نه‌ته‌وه یه‌كگرتوه‌كان به‌ڕێوه‌ی به‌رێت.\nعه‌ره‌به‌كان دژی ئه‌م دابه‌شكردنه بوون و به ته‌وای ره‌تیان كرده‌وه، به‌ڵام كۆمه‌ڵه‌ی گشتی له ژێر فشاری ئه‌مریكا ئه‌م پڕۆژه‌ی دابه‌شكردنه‌ی په‌سندكردو ده‌وڵه‌تی یه‌هودی دامه‌زراند، به‌ڵام عه‌ره‌به‌كان به هۆی ره‌تكردنه‌وه‌و رازی نه‌بوون به دابه‌شكردنه‌كه، ئێستاشی له گه‌ڵدابێت نه‌یانتوانی ده‌وڵه‌تی فه‌له‌شتینی دابمه‌زرێنن.\nلێره‌وه من ده‌ڕوانه‌مه پرسی سه‌ربه‌خۆی كوردستان، كه‌ركوك –ی كوردستان و قودس-ی فه‌ڵه‌ستین و به‌لفاست-ی ئیرله‌ندا له سێ قوناغی جیاوازدا هاوشێوه‌ی یه‌كترن، ئه‌مه ئه‌و هاوكێشه سیاسییه‌یه كه ده‌بێت سه‌ركردایه‌تی كورد باش لێیی تێبگات و ئه‌م دروشمه بكه‌ینه خاڵی سه‌ره‌تای بیركردنه‌وه له سه‌ربه‌خۆیی، (یان كه‌ركوك و كوردستان، یان تاماوین ئه‌جه‌نگین).\nPrevious لەبارەی کولتووری کوردی … نەبەز سەمەد\nNext تووتنی چرووت … دڵشاد عەبدوڵڵا


لە ڕۆژی ٢٢ی پووشپەڕدا پەیمان لەگەڵ ڕێبازی قاسملوو نوێ کرایەوە\nزایینی: ١٣-٠٧-٢٠١٧ - هەتاوی: ١٣٩٦/٠٤/٢٢ - ٢٢:٠٦ تاران قه‌باره‌ی فۆنت:\nکوردستان میدیا: بە بۆنەی ٢٢ی پووشپەڕ، ٢٨ـەمین ساڵیادی شەهیدکرانی دکتور قاسملوو و هاوڕێیانی، ڕێوڕەسمێک لە بنکەی دەفتەری سیاسیی حیزبی دێموکراتی کوردستانی ئێران بەڕێوە چوو.\nدوانیوەڕۆی ڕۆژی پینجشەممە ڕێکەوتی ٢٢ی پووشپەڕی ١٣٩٦ی هەتاوی، ڕێوڕەسمێکی تایبەت بۆ یادکردنەوە لە دکتور قاسملوو و هاوڕێیانی بە بەشداری مستەفا هیجری سکرتێری گشتیی حیزبی دێموکراتی کوردستانی ئێران، ڕێبەرایەتی، کادر و پێشمەرگە، بنەماڵە و چەندین لایەن و حیزبی سیاسی و میوانانی بەشدار بەڕێوە چوو.\nسەرەتای ڕێوڕەسمەکە بە خوێندنی سروودی نەتەوایەتیی ''ئەی ڕەقیب'' و ڕاگرتنی خولەکێک بێدەنگی بۆ ڕێزگرتن لە گیانی پاکی شەهیدانی ڕێگای ڕزگاریی کوردستان دەستی پێکرد.\nدواتر "مستەفا هیجری" سکرتێری گشتیی حیزبی دێموکراتی کوردستانی ئێران بە بۆنەی ٢٢ی پووشپەڕ چەند وتەیەکی پێشکەش کرد.\nهیجری لە سەرەتای قسەکانیدا باسی لەوە کرد: "٢٢ی پووشپەڕی ساڵی ١٣٦٨ی هەتاوی بەرانبەر بە ١٣ی جولای ١٩٨٩ی زایینی دوکتور قاسملوو لە سەر میزی وتووێژ شەهید کرا. ئێمە لەم کۆبوونەوەیەدا ئاوڕێک لە چەند ڕوودای دیکەی پووشپەڕ دەدەینەوە.\n٢٤ی پووشپەڕی ساڵی ١٩٩٩ی زایینی کاک سەید سەلام عەزیزی ئەندامی دفتەری سیاسی بە هۆی نەخۆشی شەهید بوو.\nلە مانگی پووشپەڕی ساڵی ڕابردوو پۆلێک لە پێشمەرگەکانی حیزبی دێموکرات لە خەباتی نوێی ڕاسانی ڕۆژهەڵات شەهید بوون.\nمستەفا هجری دوای باسکردن لە کەسایەتیی شەهید سەلام عەزیزی و شەهیدانی راسان گوتی: سڵاو لە گیانی هەموو ئەو شەهیدانە و شەهیدانی ڕێگای ڕزگاریی کوردستان دەکەین وسڵاو بۆ بنەماڵەی هەموو شەهیدان دەنێرین.\nهیجری لە وتەکانی سەبارەت بە کەسایەتیی دوکتۆر قاسملوو باسی لەوە کرد کە دوکتۆر قاسملوو لە دەگمەن ڕێبەرانە بوو کە بەردەوام بیر و هزری نوێی دەهێانیە نێو خەباتەوە و بە کردەوەش هەنگاوی بۆ جێبەجێکردنیان هەڵ دەگرت. دوکتۆر قاسملوو لە کوردستانی ڕۆژهەڵات و لە نێو خەباتی حیزبی دێموکراتدا بۆ چرکەساتێکیش بەرامبەر بە ڕووداوەکان بێ لایەن نەبووە و هەردەم ڕێگا و پێشنێاری نوێ و مودێڕنی بۆ چارەسەری قەیرانەکان هێناوەتە ئاراوە.\nبەرێز هیجری لە بەشێکی دیکەی قسەکانیدا گوتی: "پیلانی تێرۆر دوکتور قاسملوو پیلانێکە کە بێجگە لە ئێرانییەکان بە دەگمەن هەڵکەوتووە لایەنێک بە مەبەستی لەناوبردنی لایەنی نەیار کەڵکی لە مێزی دیالۆگ وەرگرتبێت".\nسکرتێری گشتیی حیزبی دێموکرات هەروەها باسی لەوە کرد: "دوای ٢٨ ساڵ کە ڕێژیمی ئێران پێی وابوو بە تێرۆری دوکتور قاسملوو خەباتی خۆرهەڵات لەناو دەچێت بەڵام بە پێچەوانەوە خەباتی کورد بە تێکۆشان و شێلگیرییەوە درێژەی پەیدا کرد".\nهەروەها هیجری لە بەشێکی قسەکانیدا ڕایگەیاند: "ئێران دژایەتی لەگەڵ گشتپرسیی باشوور دەکات، ئێران لە بیروڕای نێونەتەوەیی وەک پشتیوانی تێرۆریزم دەناسرێت".\nلە بڕگەیەکی دیکەی ڕێوڕەسمەکەدا شێعرێک لەژێر ناوی "خاکی پۆشەکان" لە لایەن شاعیر "گوڵباخ بەهرامی"ـیەوە پێشکەش کرا.\nدواتر سروودێک لەژێر ناوی "قاسملووی ڕێبەر" لە لایەن کۆڕی موزیکی حیزبی دێموکراتەوە پێشکەش کرا.\nبڕگەیەکی دیکەی ڕێوڕەسمەکە بریتی بوو لە پێشکەش کردنی پەیامی ڕێکخراوەکانی ژنان، لاوان و خوێندکارانی دێموکراتی کوردستانی ئێران کە لە لایەن "سەلام ئیسماعیل پوور" ئەندامی هەیئەتی ئیجرایی یەکیەتیی خوێندکارانی دێموکراتی کوردستانی ئێرانەو خوێندراویەوە.\nدواتر شێعرێک لە لایەن شاعیر "شەریف فەلاح" لەژێر ناوی "ڕووناکییەک لە شەوە زەنگدا" پێشکەش کرا.\nڕێوڕەسمەکە بە پێشکەشکردنی دوو سروود لەژێر ناوی "ڕێبەری دانا" لە لایەن کۆڕی موزیکی حیزبی دێموکرات و سروودێک لەژێر ناوی "ڕێبەری مەزن و زانا" لەلایەن منداڵانی ناوەندی نێرگزەوە کۆتایی پێهات.\nچەندین حیزب و لایەن سیاسی بە بۆنەی ٢٨ـەمین ساڵڕۆژی شەهیدکرانی دوکتور قاسملوو پەیامی تایبەت بەو ڕۆژەیان ناردبوو کە بریتین لە:\nـ یەکیەتیی نیشتمانیی کوردستان\nـ حیزبی شیوعی کوردستان\nـ بزووتنەوەی گۆڕان\nـ یەکیەتیی زانایانی ئایینیی کوردستان\nـ ڕێکخراوی گەشەی لاوانی کوردستان\nـ بەڕێوەبەرایەتی تەندروستیی کۆیە


ئەو هەفتەیە مووچەی كەمئەندامانی دەرچوو لە لێژنە پزیشكیەكان دابەش دەكرێت | دەزگاى زارى کرمانجى\nئەو هەفتەیە مووچەی كەمئەندامانی دەرچوو لە لێژنە پزیشكیەكان دابەش دەكرێت\nموڕشید برادۆستی - سۆران: بەڕێوەبەری گشتی چاودێری و گەشەپێدانی كۆمەڵایەتی هەولێر ئاشكرای دەكات مووچەی ئەو 13 هەزار كەمئەندامە دابەش دەكرێت كە پێشتر مووچەیان ڕاگیرا بوو.\nیوسف چاوشین بەڕێوەبەری گشتی چاودێری و گەشەپێدانی كۆمەڵایەتی هەولێر بە زاری کرمانجی ڕاگەیاند، لەو هەفتەیە مووچەی كەمئەندامانی دەرچوو لە لێژنە پزیشكییەكان خەرج دەكرێت.\nبەڕێوەبەری گشتی چاودێری و گەشەپێدانی كۆمەڵایەتی هەولێر گوتی، تەواوی پرۆسەكانی پشكنینی پزیشكی كەمئەندامان و وردبینی كردنەوەیان لە لایەن وەزارەتی كار و كاروباری كۆمەڵایەتی كۆتایی پێهات و كەمئەندامانی دەرچوو لە لێژنە پزیشكیەكان لەو هەفتەیە مووچەی خۆیان وەردەگرن.\nئاشكرای كرد، بۆ سەرخستنی ئەو پرۆسەیە هەوڵ و ماندووبوونێكی زۆر درا و ئێمە وەك وەزارەتی كار بە هاوكاری لێژنە پزیشكییەكان رۆژانی پشوومان خستە سەر رۆژانی دەوام و ماندوونەناسانە كارمان كرد تاكوو دواجار توانیمان 13 هەزار كەمئەندام بە مافەكانیان شاد كەینەوە.\nگوتی، ئێستاش جێگای خۆیەتی سوپاسی فەرمانبەرانمان لە وەزارەتی كار و سوپاسی لێژنە پزیشكییەكان لە وەزارەتی تەندروستی بكەین كە لە چوارچێوەی هاوكاری و هەماهەنگی نێوان دوو وەزارەت پێكەوە بەو ئەركە هەستان.


پەکەکێ دەست ب گوهـ کێشانا لاهۆر جەنگی کر! - دارکا مازی\nپەکەکێ دەست ب گوهـ کێشانا لاهۆر جەنگی کر!\nپشتی پیلانا پەکەکێ یا کو ب هەڤبەشی د گەل هەر یەک ژ ئێکەتیێ و نەوەی نوێ و هندەک لایەنێن دی یێن باشوورێ کوردستانێ ژ بۆ تێکدانا باشوورێ کوردستانێ سەرکەفتن نەئانی، پشتی کو ل ژێر ناڤێ خوەپێشاندانا ڤان لایەنان دخواست رەوشا هەرێما باشوورێ کوردستانێ تێک بدن و ستاتۆیا هەرێما کوردستانێ ژ ناڤ ببەن لێ بەلێ سەرکەفتن نەئانی و ژ بۆ یەنەکێ و لاهۆر جەنگی ژی دیار بووی پەکەکێ فێل ل وی کریە و ئەو خاپاندیە لاهۆر جەنگی فەرمانا تەپەسەرکرنا خوەپیشاندەران دا و هەژمارەک زێدە یا لایەنگرێن پەکەکێ دەستەسەرکرن، پەکەکێ دەست ب دژبەریا هەڤسەرۆکێ یەنەکێ کو ب یەک ژ کەسێن گوهبدەستێن پەکەکێ دهێتە ناسکرن کر.\nیەکەم جار ل رۆژا 13ەی مەها بەفرانبارا ئەڤ سالە دا، پەکەکێ ب رێیا یەک ژ پەیێجێن خوە یێن د مەدیایا جەڤاکی دا ب ناڤێ تەڤدا پرێس دەست ب گەفکرنا ل هەڤسەرۆکێن یەنەکێ کر، پەکەکێ د مەدیایا خوە یا سیبەر دا گەف ل هەڤسەرۆکێن یەنەکێ کرن و دیار کر، گەر ئێکەتی د دەما 24 دەمژمێرێن دی دا کەسێن هاتیە گرتن کو پرانیا وان لایەنگرێن پەکەکێ و ئەندامێن رێخستانا جوانێن باشوور یێن سەر ب پەکەکێ ڤە نە ئازاد نەکەت، پەکەکە دێ هەتکبەریەکا هەڤسەرۆکێن یەنەکێ کو ل 14ێ مژدارا 2020ێ دا قەومیە ل کۆمیسیۆنا ئەورۆپایێ بەلاڤ کەت. لێ وەکو دیار لاهۆر ژ دەست دانا هەتکا خوە باشتر دبینیت ژ ژدەستدانا باژێر، دەستهەگات و نفۆزا خوە یا سیاسی.\nپەکەکێ و ئێکەتیێ دخواست مەرەمێن خوە یێن خیانەتا 16ێ ئۆکتۆبەرێ ب خوەپیشاندانا ب دوماهی بینن\nپەکەکێ و یەنەکێ ب هەڤبەشی دخواست رەوشا ئابووری یا خراب ل باشوورێ کوردستانێ ژ بۆ خوە وەکو دەلیڤەیەک زێرین بکاربینن و ب ڤێ یەکێ دژاتیا حکوومەتا هەرێما کوردستانێ بکەن و ب تەمامی وێ نەخشایا کو ب خیانەتا 16ێ ئۆکتۆبەرێ دەست پێ کری ب ڤان خوەپێشاندانا ب داوی بینن، لێ بەلێ پەکەکێ ب رێیا رێخستنێن خوە یێن ل سلێمانیێ سەمتا خوەپێشاندانا گوهارت و بوونە سەدەمەک ژ بۆ خرابتر کرنا رەوشا سلێمانیێ و مەترسی ئێخستنە سەر دەستهلاتا یەنەکێ ب خوە ژی، یەکەم جار خوەپێشاندان ب رەنگەکێ دیمۆکراسیانە برێڤە چوون، لێ بەلێ پەکەکێ ب رێیا گرووپێن پارامیلیتەر سەمتا خوەپێشاندانا گوهارت و دەست ب شەوتاندنا بارەگەهێن پارتیان و سازیێن حکوومی یێن دکەڤنە سنۆرێ سلێمانیێ کر، رەوش گەلەک ب مەترسی بوو، لاهۆر جەنگی ژ نوو ڤە فام کر کو پەکەکێ ئەو خاپاندیە و فێل ل وی کریە، لاهۆر فام کر گەر رەوش ب ڤی رەنگی بەردەوام بیت دێ د زیانا وی و د بەرژەوەندیا پەکەکێ دا ب داوی هێت، ب ڤێ یەکێ کو لاهۆر جەنگی ژی ب کەسەک بەرژەوەندخواز وەکو بەرژەوەندخازێن گرووپا ئەنقەرێ یا پەکەکێ دهێتە ناسکرن، فەرمانا گرتن و لێدان و نەهێلانا خوەپێشاندەر و خوەپێشاندانان دا، هەر زوو هەژمارەک هەری زێدە یا خوەپیشاندەران هاتنە گرتن، پشتی هنگێ ئاشکەرا بوو کو پرانیا وان ئەندامێن پەکەکێ نە.\nل ڤێرە بوو کو پەکەکێ دەست ب گەف خوارنێ ل یەنەکێ کری داکو ئەندام و لایەنگرێن وێ کو ب فەرمانا لاهۆر جەنگی ڤە هاتبوون زیندانی کرن، بهێنە ئازادکرن، لێ بەلێ وەکو دیار لاهۆر جەنگی ئەڤ خواستەکا پەکەکێ بجیهـ نەئانیە و هەر ژ بەر ڤێ یەکێ پەکەکە نها ئێریشی سەر لاهۆرێ خوە دکەت، ئەو لاهۆرێ کو پەکەکێ ب خوە ب دەستێ خوە و ب فەرمانا ئیرانێ کری کەسێ یەکەم ل سلێمانیێ.\nوسا دیار دبیت کو نە لاهۆر جەنگی پەکەکە ب تەمامی ناسکریە نە ژی پەکەکێ لاهۆر ب تەمامی ناسکریە.\nپەکەکە نها د تەڤدا پرێسێ دا دژاتیا لاهۆر جەنگی دکەت و د نووترین نڤیسا خوە دا، ئەڤ پەیێجێ مەدیایا جڤاکی کو سەر ب پەکەکێ یە دنڤیسیت، “ل گۆر ئاگاهیێن مە لاهۆر جەنگی سێ ترۆمبێلێن تۆیۆتا لانداگروس (مۆنیکا) ل سەر سێ بەرپرسێن کو خوەپیشاندەر گرتینە و ئەو ئەشکەنجە دانە، ب ناڤێن وەستا حەسەن، لیوا عومەر و بەرپرسەکێ دی پارڤەکرینە”. د درێژیا نڤیسا خوە دا تەڤدا پرێس دنڤیسیت،”ئەڤ چەندە د دەمەکی دا یە کو دوهی لاهۆر جەنگی سەرەدانا مالباتێن شەهیدان کریە و داخوازا لهەڤهاتنا عەشایری کریە و سۆزا سزا دانێ ژی دایە”. پەکەکێ ب ڤێ نڤیسێ خواستیە کەسێ کو پێش نها وەکە کەسەک دەولەتمەدار، سیاسی و پر سەردەمیانە ددا نیشاندان ب کەسەکی عەشایری و دۆر ژ ئەتەکێتێن دبلۆماسی نیشان بدەت.\nئەڤ یەک ددەتە دیار کرن کو پەکەکە بۆ کەسێ نابیتە مال، هەر کەس چەند خزمەتێ ژ بۆ پەکەکێ بکەت، هەر دەما کو پێنگاڤەک بچووک ژی ل دژی وێ ئاڤێت دێ کەڤیتە بەر ئێریشێن پەکەکێ، ئەڤجا چ ئێریشا ب چەکێ بیت یان ژی ئێریشا ب سەرێن قەلەمێن تووژکری، وسا دیار دبیت کو نە لاهۆر جەنگی پەکەکە ب تەمامی ناسکریە نە ژی پەکەکێ لاهۆر ب تەمامی ناسکریە.


مسته‌فا كازمی به‌ره‌به‌یانی ئه‌مڕۆ له‌گه‌ڵ فه‌رمانده‌یی ئۆپه‌راسیۆنه‌كانی به‌غدا كۆبووه‌وه | KURDPLAT\nمسته‌فا كازمی به‌ره‌به‌یانی ئه‌مڕۆ له‌گه‌ڵ فه‌رمانده‌یی ئۆپه‌راسیۆنه‌كانی به‌غدا كۆبووه‌وه\nکوردپلات 3/09/2021 10:20:00 ص ليست هناك تعليقات\nدوای ته‌قینه‌وه‌كه‌ی شه‌وی رابردووی به‌غدا، مسته‌فا كازمی به‌ره‌به‌یانی ئه‌مڕۆ له‌گه‌ڵ فه‌رمانده‌یی ئۆپه‌راسیۆنه‌كانی به‌غدا كۆبووه‌وه.\nمسته‌فا كازمی،سه‌رۆك وه‌زیرانی عێراق به‌ره‌به‌یانی ئه‌مڕۆ سه‌ردانی باره‌گای فه‌رمانده‌یی ئۆپه‌راسیۆنه‌كانی به‌غدا كردو له‌گه‌ڵ فه‌رمانده ئه‌منی و ئه‌فسه‌رانی ده‌زگا سه‌ربازی و ئه‌منییه‌كان كۆبووه‌وه.\nسه‌رۆك وه‌زیرانی عێراق له‌كۆبووه‌نه‌كه‌دا به‌دواداچوونی بۆ ئه‌و رێوشوێنه ئه‌منییانه كرد كه گیراونه‌ته‌به‌ر و وورده‌كاری ئه‌و ته‌قینه‌وه‌یه‌ی كه شه‌وی رابردوو سه‌ردانیكه‌رانی مه‌راسیمی به‌رز راگرتنی یادی ئیمام موسی كازمی كرده ئامانج، خسته به‌رباس.\nهه‌روه‌ها كازمی به‌دواداچوونی بۆ پلانه كرد كه هێزه ئه‌منییه‌كان بۆ پاراستنی سه‌ردانیكه‌ران گرتوویانه‌ته‌به‌ر و داوای له‌هێزه ئه‌منییه‌كان كرد ،هه‌موو هه‌وڵ و توانایه‌كی خۆیان بۆ مه‌راسیمی سه‌ردانیكردنی ئیمام موسا كازم بخه‌نه‌گه‌ر.


سوپاس وستایش بۆ خوایه، که به‌دیهێنه‌ری ئاسمانه‌کان و زه‌ویه، فریشته‌کانی کردووه به فرستاده‌ی خۆی که خاوه‌نی چه‌نده‌ها باڵن، هه‌یانه دوو، یان سێ، یان چوار باڵه، له دروستکردندا هه‌رچی بوێت زیادی ده‌کات (له ژماره‌ی فریشته‌کان، له ئه‌ستێره و هه‌ساره‌کان، له ئاده‌میزاد و په‌ری... هتد) به‌ڕاستی خوا ده‌سه‌ڵاتی به‌سه‌ر هه‌موو شتێکدا هه‌یه.\nهه‌ر کاتێک خوا ده‌روازه‌ی ڕه‌حمه‌ت و به‌خششی خۆی له خه‌ڵکی بکاته‌وه، ئه‌وه هیچ که‌س و هیچ شتێک ناتوانێت به‌ری بگرێت، هه‌ر کاتێکیش ده‌روازه‌ی ڕه‌حمه‌تی بگرێته‌وه و دای بخات، که‌س ناتوانێت له دوای گرتنه‌وه‌که‌ی خوا بێجگه له خۆی بیکاته‌وه، ئه‌و زاته هه‌ر خۆیشێ باڵاده‌ست و دانایه.\nئه‌ی خه‌ڵکینه بیربکه‌نه‌وه له چاکه‌ی خوا به‌سه‌رتانه‌وه، ئایا دروستکارو به دیهێنه‌رێکی تر هه‌یه جگه له خوا له ئاسمان و زه‌ویه‌وه ڕزق و ڕۆزیاتان پێ ببه‌خشێت؟ جگه له‌و زاته خوایه‌کی تر نیه، جا ئه‌وه چۆن له‌و بیروباوه‌ڕه دروسته لا ده‌درێن؟ (روو ده‌که‌نه گومڕایی).\n(پاشان دڵخۆشی پێغه‌مبه‌ر (صلی الله علیه وسلم) ده‌داته‌وه و ده‌فه‌رموێت): خۆ ئه‌گه‌ر خوانه‌ناسان بڕوات پێنه‌که‌ن، ئه‌وه دڵنیایه که پێغه‌مبه‌رانی تریش پێش تۆ بروایان پێ نه‌کراوه، به‌ڵام غه‌مت نه‌بێت هه‌ر بۆ لای خوا هه‌موو کارێک ده‌برێته‌وه و ئه‌وانه له ده‌ستی ده‌رناچن.\nئه‌ی خه‌ڵکینه: دڵنیابن به‌ڵێنی خوا ڕاست و دروسته (قیامه‌ت به‌رپا ده‌کات و له هه‌موو که‌س ده‌پرسێته‌وه) که‌وابوو ژیانی ئه‌م دنیایه سه‌رتان لی نه‌شێوێنێت و شه‌تیان نه‌تانخه‌ڵتێنێت به ناوی ڕه‌حم و به‌زه‌یی خواوه (که گوایه هه‌رچی بکه‌ن خوا به‌به‌زه‌یییه و لێتان خۆش ده‌بێت).\nچونکه به‌ڕاستی شه‌یتان دوژمنتانه ئێوه‌ش به دوژمنی خۆتانی دابنێن، بێگومان بانگی تاقم و داروده‌سته‌ی خۆی ده‌کات بۆ ئه‌وه‌ی ببنه نیشته‌جیی دۆزه‌خ.\nئه‌وانه‌ی بێ بڕوا بوون سزای زۆر پڕ ئێش و ئازار چاوه‌ڕێیانه، ئه‌وانه‌ش باوه‌ڕیان هێناوه و کرده‌وه چاکه‌کانیان ئه‌جامداوه لێخۆشبوون و پاداشتی بێ سنوور چاوه‌ڕێیانه بۆ بۆیان ئاماده‌یه.\nئایا ئه‌و که‌سه‌ی که کرده‌وه ناشیرینه‌کانی بۆ ڕازێنراوه‌ته‌وه و به جوان و چاک ده‌یبینێت؟! (وه‌ک ئه‌و که‌سه وایه که پێوه‌ری خوایی پێیه بۆ چاکه و خارپه)؟ به‌ڕاستی خوا بیه‌وێت هه‌ر که‌س گومڕا بکات ده‌یکات، هه‌ر که‌سێکیش هیدایه‌ت بدات ده‌یدات، (ئه‌ڵبه‌ته نه‌ک به‌شێوه‌ی هه‌ڕه‌مه‌کی) که‌واته تۆ به خه‌فه‌رتیانه‌وه خۆت مه‌فه‌وتێنه، چونکه به‌ڕاستی خوا ئاگاو زانایه به‌و کاروکرده‌وانه‌ی ئه‌نجامی ده‌ده‌ن.\nخوا ئه‌و زاته‌یه که بای ڕه‌حمه‌ت ده‌نێرێت و هه‌ڵمی ده‌ریاکانی پێ ده‌گوێزێته‌وه و ده‌یکاته هه‌ور، جا ده‌ینێرین بۆ وڵاتێکی وشك و مردوو، ده‌فه‌رموێت: ئینجا ئه‌و زه‌ویه‌مان پێ زیندوو کردوه دوای ئه‌وه‌ی که مردبوو، زیندو کردنه‌وه‌ی ئێوه‌ش هه‌ر به‌و شێوه‌یه ده‌بێت.\nئه‌وه‌ی سه‌ربه‌رزی وپایه‌بڵندی ده‌وێت، با بزانێت که هه‌موو سه‌ربه‌رزی و پایه بڵندیه‌ک هه‌ر بۆ خوایه، گوفتاری چاک و جوان و به‌جێ بۆ لای ئه‌و زاته به‌رز ده‌بێه‌وه، کاروکرده‌وه‌ی چاکیش گوفتاری شیرین به‌رز ده‌کاته‌وه (هه‌روه‌ها پێچه‌وانه‌که‌شی هه‌روایه)، جا ئه‌وانه‌ی که پیلانی خراپ ده‌گێڕن سزای زۆر توندو تیژ بۆتان ئاماده‌یه، پیلانی ئه‌وانه هه‌ر خۆی پووچ ده‌بێته‌وه و بێ به‌روو و ناکامه.\nخوا؛ ئێوه‌ی له خاک دروستکردووه، له‌وه‌ودواش له نوتفه‌یه‌ک (که بریتیه له به‌یه‌کگه‌یشتنی سه‌ره‌مێکوته‌یه‌ک له‌گه‌ڵ هیلکۆکه‌یه‌کدا) له‌وه‌ودوا کردوونی به جووت (به نێرو مێ)، هیچ مێننه‌یه‌ک ئاوس نابێت و نازێت و سکه‌که‌ی دانانێت ته‌نها به ئاگاداری ئه‌و زاته نه‌بێت، هیچ ته‌مه‌ن درێژێک، ته‌مه‌نی درێژ نابێت و له ته‌مه‌نی که‌م نابێته‌وه، بێ ئه‌وه‌ی له زانستی خوادا یاداشت نه‌کرابێت، بێگومان ئه‌و شته له‌سه‌ر خوا ئاسانه.\nهه‌ر دوو خۆره ده‌ریا وه‌کو یه‌ک نین، یه‌کێکیان ئاوی سازگار و خۆش، ئه‌وی تریان سوێر و تاڵ، له هه‌ردووکیان گۆشتی ئه‌ڕو تازه ده‌خۆن، جۆره‌ها شتی گرانبه‌ها (وه‌ک گه‌وهه‌رو مرواری و یاقووت و... هتد) ه‌رده‌هێنن و له‌به‌ری ده‌که‌ن و خۆتانی پێ ده‌ڕازێننه‌وه، ئینجا که‌شتییه‌کان ده‌بینیت ئاوه‌که له‌ت ده‌که‌ن و (به ئاسانی پیایدا ده‌ڕۆن) تا له به‌خششه‌کانی په‌روه‌ردگار به‌هره‌وه‌ر ببن، بۆ ئه‌وه‌ی سوپاسگوزریش بن.\n(هه‌ر خوایه که): شه‌و تێهه‌ڵکێشی ڕۆژ ده‌کات، ڕۆژیش تێهه‌ڵکێشی شه‌و ده‌کات، خۆرو مانگی ڕامهێناوه، هه‌ریه‌که‌یان تاکاتێکی دیاری کراو له سووڕانه‌وه‌دایه، ئائه‌و خوایه په‌روه‌ردگارتانه خاوه‌نی هه‌موو موڵک و به‌دیهاتووه‌کانه، (به‌ڵام) ئه‌وانه‌ی جگه له‌و هاناو هاواری بۆ ده‌به‌ن ولێی ده‌پارێنه‌وه ته‌نانه‌ت خاوه‌نی توێکڵه ته‌نکه‌که‌ی ده‌وری ناوکی خورمانیش نین.\nخۆ ئه‌گه‌ر هاناو هاواریان بۆ به‌رن گۆێیان لێتان نییه و نابیستن، ئه‌گه‌ر بشبیستن به ده‌متانه‌وه نایه، ڕۆژی قیامه‌تیش حاشا ده‌که‌ن لێتان و له‌وه‌ی که به (خواتان) زانیوون، بێگومان که‌س نییه وه‌ک (خوا) ئاگاو زانا بێت و هه‌واڵی ڕاست و دروست بگه‌یه‌نیت.\nئه‌ی خه‌ڵکینه ئێوه هه‌ژارو نه‌دارن و هه‌میشه ئاتاجی خوان، (له هه‌موو کات و شوێنێکدا و بۆ هه‌موو شتێک) هه‌ر ته‌نها خوایه که بێ نیازه و شایانی سوپاسه.\nئه‌گه‌ر بیه‌وێت ئێوه له‌ناو ده‌بات و که‌سانی تر سه‌رله‌نوێ ده‌هێنێته کایه‌وه.\nئه‌مه‌ش بۆ خوا زۆر کارێکی ئاسانه و (ئه‌نجامدانی هیچی پێ ناچێت).\nهیچ گوناهبارێکیش گوناهی که‌سانی تر هه‌ڵناگرێت (له قیامه‌تیشدا)ئه‌گه‌ر بارگرانێک (گو‌ناهبارێک) هاوار له که‌سێک بکات تا باری سه‌رشانی سووک بکات هیچ باری سووک ناکات هه‌تا ئه‌گه‌ر خزمیشی بێت (جا تۆ ئه‌ی پێغه‌مبه‌ر صلی الله علیه وسلم) ته‌نها ئه‌وانه بێدار ده‌که‌یته‌وه که له په‌روه‌ردگاریان ده‌ترسن له‌غه‌یب و په‌نهانیدا و نوێژه‌کانیان به‌چاکی ئه‌نجام ده‌ده‌ن، ئه‌وسا ئه‌وه‌ی دڵ و ده‌روون و گوفتارو کرده‌وه‌ی خۆی پاك بکاته‌وه، ئه‌وه به‌ڕاستی سووده‌که‌ی بۆ خزمه‌تی، گه‌ڕانه‌وه و سه‌رئه‌نجامیش بۆ لای خوای گه‌وره‌یه.\nئاشکرایه که کوێرو چاوساغ وه‌ك یه‌ك نین.\nتاریکیه‌کان و ڕوناکیش چون یه‌ك نین.\nسێبه‌رو خۆره‌تاویش وه‌ك یه‌ك نین.\nزیندووان و مردووانیش هاوتای یه‌ك نین بێگومان خوا ڕاستی ده‌دات به‌گوێی هه‌ر که‌سێکدا بیه‌وێت به‌ڵام تۆ ئه‌ی پێغه‌مبه‌ر صلی الله علیه وسلم ناتوانیت په‌یامه‌که‌ت بگه‌یه‌نیت به‌و که‌سانه‌ی که له‌ناو گۆڕدان (مه‌به‌ست کافرانه که وه‌ك مردوو نابیستن و ئه‌گه‌ر بشبیستن سوودی لێ وه‌رناگرن).\nبه‌ڵکو تۆ ئه‌ی پێغه‌مبه‌ر ته‌نها بێدارکه‌ره‌وه و ترسێنه‌ریت و به‌س.\nبێگومان ئێمه تۆمان ڕه‌وانه‌کردووه به‌حه‌ق و ڕاستیه‌کی ته‌واوه‌وه، تۆ مژده‌ده‌ری (ئیماندارانیت)، ترسێنه‌ری (بێ بڕواکانیت) هیچ گه‌ل و نه‌ته‌وه‌یه‌کیش نه‌بووه که فرستاده و بێدارکه‌ره‌وه‌یه‌کی بۆ ڕه‌وانه نه‌کرابێت.\nئه‌ی محمد صلی الله علیه وسلم خۆ ئه‌گه‌ر بڕوایان به تۆ نه‌کرد ئه‌وه دڵت له خۆت دانه‌مێنێت، به‌ڕاستی ئه‌وانه‌ی پێش ئه‌مانیش هه‌ر هه‌ڵویستیان وابووه، بڕوایان به پێغه‌مبه‌ران نه‌بووه، هه‌رچه‌نده ئه‌وان به موعجیزه‌و به‌ڵگه‌ی به‌هێزه‌وه، به په‌یام و کتێبی ڕوون و ئاشکراوه بۆیان ڕه‌وانه کرابوون.\nپاشان ئه‌وانه‌ی بێ باوه‌ڕبوون خه‌شم و قینی خۆمم لێگرتن و له‌ناوم بردن، جا چۆن بوو به‌ڵاو تۆڵه‌ی من.\nئایا سه‌رنجت نه‌داوه که به‌ڕاستی خوا له ئاسمانه‌وه بارانی باراندووه، جا ئێمه به‌و بارانه جۆره‌ها به‌روبوومی جیاوازمان ده‌رهێنا که (ره‌نگیان، قه‌باره‌یان، تامیان، بۆنیان، شێوه‌یان، شوێنیان، وه‌رزیان) جیاوازه... هه‌روه‌ها هه‌ندێ له‌که‌ژو کێوه‌کانمان به‌زنجیره کێشاوه، هه‌یانه چین و هێڵ و نه‌خشی سپی و سووره و ئه‌وانیش ڕه‌نگیان جیاوازه، هه‌شیانه ڕه‌شێکی تاریك و تۆخه...\nهه‌روه‌ها به‌و شێوه‌یه له خه‌ڵکیش، له گیانداران و ماڵاتیش، جۆره‌ها ڕه‌نگ و شێوه و قه‌باره‌ی جیاواز هه‌یه. به‌ڕاستی هه‌ر زاناکان په‌ی به‌و نهێنییانه ده‌به‌ن و له‌ناو به‌نده‌کانی خوادا هه‌ر ئه‌وان له‌خوا ده‌ترسن (له سه‌رده‌می علم و زانستیدا ئه‌م ڕاستیه ڕوونه چونکه زانا و پسپۆڕان کاتێك ورده‌کاری به‌دیهێنراوان په‌ی پێ ده‌به‌ن، زۆر هه‌ست به گه‌وره‌یی و ده‌سه‌ڵاتی خوا ده‌که‌ن)، به‌ڕاستی ئه‌و خوایه زۆر باڵاده‌سته و، زۆریش لێخۆشبووه (کاتێك ڕووی تێ ده‌که‌ن و باوه‌ڕی پێ ده‌هێنن).\nبه‌ڕاستی ئه‌وانه‌ی که په‌یامی خوا، قورئان ده‌خوێننه‌وه و نوێژه‌کانیان به‌چاکی ئه‌نجامداوه‌و له‌و ڕزق و ڕۆزی و سامانه جۆراو جۆرانه‌ی پێمان به‌خشیوون، به‌خشیوویانه، به‌نهێنی و به‌ئاشکرا... (به‌نهێنی بۆ ئه‌وه‌ی ڕیاو ڕووپامایی تێکه‌ڵ نه‌بێت، به ئاشکراش بۆ هاندانی خه‌ڵکی) ئه‌وانه به‌ئومێدی بازرگانیه‌ك ئه‌و کاره ده‌که‌ن که هه‌رگیز نائومێد و زه‌ره‌مه‌ند نابن.\nبۆ ئه‌وه‌ی خوای میهره‌بانیش وه‌فا بکات به به‌خشینی پاداشت بۆیان و له‌خه‌ڵات و به‌خششی زیاتریش به‌هره‌مه‌ندیان بکات، به‌ڕاستی ئه‌و خوایه لێخۆشبوو و سوپاسگوزاره...\nئه‌ی پێغه‌مبه‌ر صلی الله علیه وسلم ئه‌وه‌ی که به‌وه‌حی و نیگا بۆمان ڕه‌وانه‌کردیت له‌م قورئانه، ئه‌وه حه‌ق و ڕاستیه‌و به‌ڕاست دانه‌ری کتێبه پێشه‌واکانیشه، به‌ڕاستی خوا ئاگاو بینایه به به‌نده‌کانی.\nپاشان که‌سانێکمان کرده خاوه‌ن و ڕاگه‌یه‌نه‌ری ئه‌م قورئانه که هه‌ڵمانبژاردوون له به‌نده‌کانمان، جا هه‌یانه سته‌می له خۆی کردووه (چاکه‌ی که‌مه‌و گوناهی زۆره)، هه‌شیانه مام ناوه‌ندیه، هه‌شیانه زۆر گه‌رم و گوڕه له چاکه‌کاریدا به ویست و یارمه‌تی خوا، ئا ئه‌و هه‌ڵبژاردنه‌و ئه‌و گه‌رم و گوڕیه له چاکه‌کاریدا، ڕێزو خه‌ڵاتێکی زۆر گه‌وره‌یه..\nئه‌و به‌خته‌وه‌رانه (له پاداشتی ئه‌و هه‌وڵ و کۆششانه‌یاندا) ده‌چنه باخه‌کانی به‌هه‌شتی- عدن-ه‌وه، له‌وێ ده‌ستبه‌ندی ئاڵتون و مرواری ده‌کرێته ده‌ستیان، پۆشاکیشیان له‌و به‌هه‌شته‌دا ئاوریشمه.\nئینجا هه‌مووان له خۆشیدا ده‌ڵێن: سوپاس و ستایش بۆ ئه‌و خوایه‌ی که هه‌رچی غه‌م و په‌ژاره‌یه له دڵ و ده‌روونی ده‌رکردین، به‌ڕاستی په‌روه‌ردگارمان زۆر لێ خۆشبوو سوپاسگوزاره.\nئه‌و خوایه‌ی که جێنشینی کردین له ماڵی هه‌میشه‌یدا به به‌خشش و ڕێزی تایبه‌تی خۆی ئیتر هیچ نه‌خۆشی و ناخۆشیه‌ك توخنمان ناکه‌وێت، هیچ ئازارو ئێشێکی ده‌روونی توشمان نابێت و هیچ بێزاری و ماندوو بوونێکیش ڕومان تێناکات.\nله‌و لاشه‌وه ئه‌وانه‌ی که کافرو بێ باوه‌ڕ بوون، دۆزه‌خ بۆیان ئاماده‌یه، بڕیاری له‌ناو چوونیان نادرێت، تا بمرن و ڕزگاریان ببێت!! ته‌نانه‌ت به‌شێك له سزاکه‌ش له‌سه‌ریان که‌م ناکرێته‌وه، ئا به‌و شێوه‌یه هه‌موو کافرو بێ باوه‌ڕه سه‌رسه‌خته‌کان سزا ده‌درێن و تۆڵه‌یان لێ ده‌ستێنین.\nئه‌وانه گریه‌و زاری و هاوارو قیژه‌و ناڵه‌یان له‌ناو دۆزه‌خدا لێ به‌رز ده‌بێته‌وه‌و به‌که‌ساسیه‌وه ده‌ڵێن په‌روه‌ردگارا: ده‌رمان بهێنه‌و ڕزگارمان بکه له‌م حاڵه، مه‌رج بێت کارو کرده‌وه‌ی چاك ئه‌نجام بده‌ین، نه‌ك ئه‌وه‌ی که جاران ده‌مانکرد، له وه‌ڵامیاندا خوا ده‌فه‌رموێت: ئایا ئه‌وه‌نده ته‌مه‌نمان پێ نه‌به‌خشین؟ ئه‌وه‌ی بیه‌وێت بیرێك بکاته‌وه تیایدا بیربکاته‌وه؟! بێدارکه‌ره‌وه‌شتان بۆ هات، (دیاره هه‌موویان خه‌جاڵه‌ت و سه‌رشۆڕده‌بن و قسه‌یان نامێنێت)، بۆیه پێیان ده‌وترێت: که‌واته ده بچێژن سزای دۆزه‌خ، چونکه سته‌مکاران هیچ پشتیوانێکیان نیه.\nبه‌ڕاستی خوا زاناو شاره‌زای نهێنیه‌کانی ئاسمانه‌کان و زه‌ویه، به‌ڕاستی ئه‌و زاته زانایه به‌وه‌ی که له سینه‌و دڵ و ده‌روونه‌کاندا حه‌شاردراوه..\nهه‌ر ئه‌و زاته ئێوه‌ی کرده جێنشین له زه‌ویدا، جا ئه‌وه‌ی که کافرو بێ بڕوا بێت، ئه‌وه کافر بوونه‌که‌ی له‌سه‌ری ده‌که‌وێت، بێ باوه‌ڕیی کافران، هیچیان لای په‌روه‌ردگاریان بۆ زیاد ناکات، جگه له خه‌شم و قینی خوا لێیان، خوانه‌ناسی کافران هیچ ده‌ستکه‌وتێکی نیه جگه له خه‌ساره‌ت مه‌ندی و زه‌ره‌رمه‌نی نه‌بڕاوه.\nئه‌ی پێغه‌مبه‌ر صلی الله علیه وسلم پێیان بڵێ: هه‌واڵم بده‌نێ ده‌رباره‌ی ئه‌و شتانه‌ی کردوتانه به هاوه‌ڵ بۆ خواو هاناو هاواریان بۆ ده‌به‌ن جگه له خوا، پیشانم بده‌ن کام شوێنی زه‌ویان دروست کردووه، ئایا به‌شداریه‌کیان هه‌یه له‌گه‌ڵ خوادا له دروستکردنی ئاسمانه‌کاندا!! یاخود کتێبێکمان پێبه‌خشیوون تا دڵنیابن له هاوکاریی بته‌کان!! نه‌خێر وانی یه، به‌ڵکو ئه‌و سته‌مکارانه هیچ به‌ڵێنێك به یه‌کتری ناده‌ن، ته‌نها خه‌ڵه‌تاندن نه‌بێت.\nبه‌ڕاستی هه‌ر خوایه که ئاسمانه‌کان و زه‌وی ڕاده‌گرێت و نایه‌ڵێت له‌ناو بچێت و له‌یه‌ك بترازێت، سوێند به خوا ئه‌گه‌ر تێك بچن و له‌یه‌ك بترازێن، ئه‌وه هیچ که‌سێك نی یه بتوانێت دوای ئه‌و زاته فریایان بکه‌وێت، به‌ڕاستی هه‌ر ئه‌و هه‌میشه‌و به‌رده‌وام خۆگرو ئارامگرو لێخۆشبووه.\nئه‌و کافرو هاوه‌ڵگه‌رانه‌ی قوڕه‌یش زۆر به‌گه‌رمی به‌خوا سوێندیان ده‌خواردو ده‌یانوت: ئه‌گه‌ر پێغه‌مبه‌رێکی بێدارکه‌ره‌وه بۆیان بێت، بێگومان له هه‌موو گه‌لانی تر باوه‌ڕدارتر ده‌بن، که‌چی کاتێ که پێغه‌مبه‌رێکیان بۆ هات له‌سه‌ر که‌شی و دووره په‌رێزی زیاتر هیچی تریان لێ نه‌وه‌شایه‌وه...\nچونکه خۆیان به‌زل و گه‌وره ده‌زانی له زه‌ویداو پیلانی شه‌ڕو تاوانیان کێشا، به‌مه‌رجێك پیلانی شه‌ڕو تاوان ته‌نها به‌سه‌ر ئه‌وانه‌دا ده‌شکێته‌وه که نه‌خشه‌ی بۆ ده‌کێشن، مه‌گه‌ر ئه‌مانه به‌دژایه‌تی ئیسلام ته‌نها چاوه‌ڕێی ئه‌و کاره‌ساتانه بکه‌ن که به‌سه‌ر گه‌لانی پێش ئه‌ماندا هاتووه، (کاتێ بڕوایان به پێغه‌مبه‌ران نه‌هێناوه، له‌ناوبران) ئیتر تۆ نابینیت هه‌رگیز له یاساو به‌رنامه‌کانی خوادا گۆڕانکاری پێش بێت، هه‌رگیز نابینیت یاساو به‌رنامه‌کانی خوا له نه‌خشه‌ی خۆیان لابده‌ن. (که به‌شێکی ڕیسواکردنی پیلانگێڕانه).\nئایا ئه‌وه نه‌گه‌ڕاون به زه‌ویدا، تا سه‌رنج بده‌ن و ته‌ماشا بکه‌ن، چۆن بوو سه‌رئه‌نجامی گه‌لانی پێس ئه‌مان و چیمان به‌سه‌ر هێنان، ئه‌وانه هێزو ده‌سه‌ڵاتیان له‌مان زیاتر بوو، وه‌نه‌بێت خوا هیچ شتێك ده‌سته‌وسانی بکات له ئاسمانه‌کان، یان له زه‌ویدا چونکه به‌ڕاستی ئه‌و زاته هه‌میشه‌و به‌رده‌وام زانایه‌و به‌ده‌سه‌ڵات و توانایه.\nخۆ ئه‌گه‌ر خوا تۆڵه‌ی له خه‌ڵکی بسه‌ندایه له سه‌ره‌نجامی کارو کرده‌وه‌ی نادروستیاندا، هه‌رچی زینده‌وه‌ر هه‌یه له‌سه‌ر ڕووکاری زه‌وی نه‌ده‌ما، به‌ڵام خوا ئه‌وه‌نده به‌په‌له نیه له تۆڵه‌سه‌ندن، به‌ڵکو دوایان ده‌خات بۆ کاتێکی دیاریکراو، جا کاتێك ڕۆژی خۆی هات، بێگومان ئه‌و کاته خوای گه‌وره بینایه به به‌نده‌کانی (کارو کرده‌وه‌یانی هه‌موو له‌به‌رده‌ست دایه).


دانیشتوانی کەفر نەبل پۆستەری سەرکۆنەکردنی تیرۆری چالاکوانان رائید فارس و حەمود جونەید بەرزدەکەنەوە، کە دژی تەحریر شام بوون و لە 23 تشرینی دووەم کوژران. [خاوەنی وێنە: هەیسەم ئیدلیبی]\nتەحریر شام لە ناوچەکانی ژێردەستیدا دەدات بەسەر چالاکواناندا لە باکوری پارێزگای ئیدلیبی سوریا لەهەوڵێکدا بۆ کۆنترۆڵکردنی تەواوەتی ناوچەکە و سەرچاوەکانی، چالاکوانە خۆجێیەکان وتیان.\nچالاکوانێكی ناوچەکە هەیسەم ئیدلیبی وتی بەزەبری هێز و بەرە سیاسییه‌كه‌ی، بەناوی حکومەتی رزگارییه‌وه، ئەو هاوپەیمانێتیە توندڕەوە ماوەیەکە فشارەکانی زیادکردووە لەسەر مەدەنیەکان لە ناوچەکانی ژێردەستی خۆی لەنێو ئیدلیب و دەوروبەریدا.\nوتی ئەمە بۆتە هۆی ململانێ و ناڕەزایی گەورە، کە تەحریر شام بە تەقەکردن لە خۆپیشاندەران و قەدەغەکردنی خۆپیشاندان وەڵامیداوەتەوە.\nخۆپیشاندانی توڕە دژی تەحریر شام لە کۆتایی تشرینی دووەمدا لەلایەن چالاکوانان و رۆژنامەوانان و دانیشتوانی شاری کەفر نەبلی پارێزگای ئیدلیبەوە ئەنجامدرا، کە لەڕووی کارگێڕییەوە بەشێکە لە قەزای مەعەرەت نوعمان.\nچالاکوانان لە شاری عەزازی باکوری حەلەبی سوریا خۆپیشاندان دەکەن دژی مامەڵەی خراپی تەحریر شام. [خاوەنی وێنە: هەیسەم ئیدلیبی]\nخۆپیشاندانەکان، کە 26 تشرینی دووەم دەستیانپێکرد، به‌دوای کوشتنی چالاکوانانی ناوچەکە رائید فارس و حەمود جونەیدا هاتن کە داوایان لەو هاوپەیمانێتیە توندڕەوە کردبوو شارەکە بەجێبهێڵێت و کردە چەوسێنەرەوەکانی بوەستێنێت دژی خەڵكە مەدەنیەکە.\nپێشتر لەم مانگەدا ئیدلیبی وتبووی ماوەیەکە تەحریر شام سەرکردە و چەکدارانی ئەو گروپە چەکدارانە دەکوژێت کە دژی ئەون.\nئەو هاوپەیمانێتیە توندڕەوە دەست بەسەر ماڵان و دوکان و خاکی کشتوکاڵیشدا دەگرێت کە خاوەنەکانیان ئاوارەبوون لە ناوچەکەلەنێویاندا موڵكوماڵی پێشووتر و ئێستای دانیشتوانی مەسیحیله پارێزگای ئیدلیب.\nچالاکوانێكی ئیدلیب، موسعەب عەساف بە دیارونای وت لەژێر رۆشنایی دەستبەسەرکردن و هەراسانکردنی چالاکوانانی كۆمه‌كبه‌خش، زۆربەی رێکخراوە فریاگوزارییەکان ناچاربوون ئۆپەراسیۆنەکانیان بوەستێنن لەترسی سەلامەتی کارمەندەکانیان.\nوتی تەحریر شام هەوڵی کۆنترۆڵکردنی ئابوریی ناوچەکەشی داوە بە قۆستنەوەی نرخی سوتەمەنیو دانەوێڵە و نانەواخانەکان و ئاماژەیکرد بەوەی نرخی ئەو شمەکانە لەئێستادا لەتوانای زۆرێك لە دانیشتوانی ناوچەکەدا نیە.\nرۆژنامەوانی سوری، محەمەد عەبدوڵا بە دیارونای وت: "رۆژێك تێپەڕنابێت بەبێ رفاندن و تیرۆركردن و دەستبەسەرکردن کە له‌و ناوچەیه‌ی ژێردەستی تەحریر شام روودەدەن."\nوتی "زۆربەی ئەوانەی بەئامانجکراون چالاکوانی میانڕەون کە دژی بیرۆکەکانی گروپەکەن" و وادیارە بەئامانجکراون "بەشێوەیەکی بەرنامە بۆ داڕێژراو و وەك بەشێك لە پلانی بنەبڕکردنی هه‌ر کەسایەتیەکی ئۆپۆزسیۆن کە بتوانێت کاریگەریی هەبێت لەسەر رای خەڵك".\nوتیشی لەنێویاندا دادوەر محەمەد نور حەمیدی هەیە، کە لە ئەیلول رفێنرا و "دواتر بەبڕی 70,000 دۆلار ئازادکرا".\nعەبدوڵا وتی: "ناسنامەی رفێنەرەکان دەرخران وەك ئەندامانی تەحریر شام."\nعەبدوڵا وتی کەیسی دیکە هەن وەك رفاندنی واسل عومەر، بازرگانێك کە لە ناوەندی شاری ئیدلیب ئازادکرا بە ئامادەبوونی ئەندامانی تەحریر شام لە ئەیلول، بە بڕی 300,000 دۆلار.\nوتیشی پێشتر لەمساڵدا، دکتۆر مەحمود موتڵەق ئازادکرا لەبەرامبەر 120,000 دۆلاردا و هەمان بڕ درا بۆ ئازادکردنی دوو دکتۆری دیکە، خەلیل ئاغا و عیماد قەتینی.\nوتی: "جیا لەوەش، بازرگانێك کە لە تەحریر شام جیابووه‌وه بەناوی زاهیر مەعمار لە بەرامبەر 80,000 دۆلار ئازادکرا و قوربانییەکی دیکە بەرپرسێکی مانگی سوور بوو لە شارۆچکەی سەلقین کە ئازادکرا لە بەرامبەر 300,000 دۆلاردا."\nوتیشی "وادیارە رفاندن بەرامبەر پارە بۆتە سەرچاوەی داهات [بۆ تەحریر شام]،" لەکاتێکدا کە سەرچاوەکانی دیکەی داهات، وەك بەخشین و بازرگانی نایاسایی، کە پێشتر ملیۆنانیان بۆ پەیدادەکرد، نەماون.


هادى عامرى: بەڵگەى تەواومان بۆ هەڵوەشاندنەوەى ئەنجامى هەڵبژاردن پێشکەشى دادگاى فیدراڵى کردوە\n01:34 - 21/11/2021\nسەرۆکى هاوپەیمانى فەتح داواى هەڵوەشاندنەوەى ئەنجامى هەڵبژاردن دەکات و دەڵێت بەڵگەى تەواومان بۆ ئەو مەبەستە پێشکەش کردوە.\nهادى عامرى، سەرۆکى هاوپەیمانى فەتح لەمیانى کۆبونەوەى لەگەڵ هەریەک لە حەیدەر عەبادى سەرۆکى هاوپەیمانى نەسر و ئەیاد عەلاوى سەرۆکى هاوپەیمانى وەتەنیە رایگەیاند، ئەو سکاڵایەى کە هاوپەیمانى فەتح ئاراستەى دادگاى فیدراڵى کردوە بەڵگەى پێویستى لەگەڵدایە بۆ هەڵوەشاندنەوەى ئەنجامى هەڵبژاردن.\nسەبارەت بەو سکاڵایەش، سەعد سەعدى سەرکردە لە هاوپەیمانى فەتح رایگەیاند، سکاڵایەکیان ئاراستەى دادگاى فیدراڵى کردوە بۆ هەڵوەشاندنەوەى ئەنجامنى هەڵبژاردنى پێشوەختى ئەنجومەنى نوێنەرانى عێراق، ئەوەش بەهۆى ئەنجامدانى ساختەکارى و یاریکردن بە ئەنجامەکانى.\nهاوپەیمانى فەتح سەرکردایەتى ئەو لایەنە ناڕازییانە دەکات کە خۆیان لە چوارچێوەى هەماهەنگى نیشتیمانیدا رێکخستوە و لە ئەنجامى هەڵبژاردنە پەرلەمانییەکەى عێراق ناڕازین و پێیانوایە ساختەکارى گەورە ئەنجامدراوە.


ئه‌م حیزبه دانیماركیه ده‌یه‌وێت په‌نابه‌ره موسوڵمانه‌كان دیپۆرت بكاته‌وه | Pishti News\nپه‌ڕه‌ی سه‌ره‌کی/په‌نابه‌ران/ئه‌م حیزبه دانیماركیه ده‌یه‌وێت په‌نابه‌ره موسوڵمانه‌كان دیپۆرت بكاته‌وه\nحیزبێكی نوێی دانیمار دژی په‌نابه‌ره موسوڵمانه‌كانی وڵاته‌كه‌یه‌تی\nPishtiwan Jaf Follow on Twitter 2020/02/21\n338 1 خوله‌ک\nحیزبێكی نوێی دانیماركی پێی وایه كه بارودۆخی ژیانی وڵاته‌كه‌یان به‌هۆی په‌نابه‌ره موسوڵمانه‌كان تێكچووه هه‌ر بۆیه ده‌یانه‌وێت، دیپۆرتیان بكه‌نه‌وه.\nحیزبی Nea Right (ڕاستی نوێ)، كه له ساڵی 2015 دامه‌زراوه، به نیازه چه‌ند یاسایه‌كی نوێ له په‌رله‌مانی ئه‌و وڵاته جێ به جێ بكات تاكو په‌نابه‌ره موسوڵمانه‌كان دیپۆرت بكرێنوه.\nئه‌م پارته سیاسیه هێشتا له نێو په‌رله‌مانی دانیماركدا نیه، به‌ڵام دوای بڵاو بوونه‌وه‌ی چه‌ند وێنه‌یه‌كی پێغه‌مبه‌ر، دروودی خوای له‌سه‌ر بێت، له ڕۆژنامه‌كانی دانیمار له ساڵی 2015 كه به‌شێكی زۆر له وڵاته ئیسلامیه‌كان هاتنه ده‌نگ و هه‌ڕه‌شه له ڕۆژنامه‌نووسه‌كان و ده‌زگا ڕاگه‌یاندراوه‌كان كرا، په‌یوه‌ندی هاوڵاتیه دانیماركیه‌كان له گه‌ڵ موسوڵمانه‌كانی دانیمار تێكچوو.\nدوای دامزراندنی حیزبی New Right, كه پێیان وایه كه چاره‌سه‌ری دۆخی ژیانی هاوڵاتیانی دانیمارك، دیپۆرت كردنی په‌نابه‌ره موسوڵمانه‌كانه، له ئێستادا به‌شێكی زۆر پشتگیریان ده‌كه‌ن تاكو ده‌نگی پێویست بێنێت و بچێته ناو په‌رله‌مانی ئه‌و وڵاته.\nبه پێی میدیاكانی دانیمار، بڕیار وایه له مانگی 3 یاخود 4 دا هه‌ڵبژاردنی ئه‌و وڵاته ده‌ستپێبكات و به پێی داتا پێشوه‌ختیه‌كان، ئه‌گه‌ری هه‌یه 4,6 تا 6,0 كورسی به‌ده‌ست بێنێت.\nسه‌رۆكی ئه‌و حیزبه، Pernille Vermund، ئافره‌تێكی ته‌مه‌ن 44 ساڵه، له ساڵی 2015ه‌وه تا ئه‌مڕۆ له میدیاكانی ئه‌و وڵاته بانگه‌شه‌ی ئه‌وه ده‌كات كه به نه‌بوونی په‌نابه‌ره موسوڵمانه‌كان، دانیمارك باشتر ده‌بێت.\nئایه دانیمار وڵاتێكی باشتر ده‌بێت ئه‌گه‌ر موسوڵمانی تێدا نه‌بێت؟ وه‌ڵامه‌كه‌م به‌ڵێیه پێرنیل ڤێرموند، سه‌رۆكی حیزبی ڕاستی نوێ\nسه‌باره‌ت به یاسای مافی په‌نابه‌ری، سه‌رۆكی حیزبی ڕاستی نوێ ده‌ڵێت، هه‌ر په‌نابه‌رێكی موسوڵمان كارێكی نایاسایی بكات، یاخود تووندووتیژی ئه‌نجام بدات، دوای دادگایی كردنیان دیپۆرتیان بكرێنه‌وه. هه‌روه‌ها ده‌ڵێن ئه‌گه‌ر ده‌نگی پێویست به‌ده‌ست بێنن، ده‌یانه‌وێت چه‌ند یاسایه‌ك هه‌ڵبژێرن له په‌رله‌مانی دانیمار كه دژی په‌نابه‌ره موسوڵمانه‌كان ده‌بێت، چونكه ئه‌وان ته‌نها پشتگیری له خۆیان ئه‌كه‌ن و هیچ سودێكیان نیه بۆ پێش خستنی ئابوری و سیاسی وڵاته‌كه‌مان.\nDenmar New Right Party New Right Party Pernille Vermund پێرنیل ڤێرموند دانیمار ڕاستی نوێ\nدانیمار درگای خۆی له په‌نابه‌ران داده‌خات\nبە‌ڤیدیۆ: زیاتر لە 30 پاكستانی لە شاری ساڵۆنیك ھێرشیان كردە سە‌ر كوردێكی رۆژئاوا\nئە‌ردۆغان: 3 ملیۆن پە‌نابە‌ری سوری دیپۆرت دە‌كە‌ینە‌وە


چوار شەممە, 28. 9. 2016\tمەنسوور عەزیزی\nئەم کورتە نووسینەی من باسێکە لەسەر کورد‌و لاوازیی کورد لە گرتنی پێوەندیدا‌و هەنگاوەکانی ئەم دواییانەی حیزبی دێموکرات بۆ گرتنی پێوەندی بە وڵاتانی وەک عەرەبستان‌و ئیسرائیلەوە .\nدیارە ئەو هەنگاوەی حیزبی دێموکرات لەگەڵ ئەوەی هەنگاوێکی نوێیە لە پێوەندی لەگەڵ شێوەی کاری حیزبە کوردییەکان لە رۆژهەڵاتی کوردستان، هاوکات باس خوڵقێنیشە‌و گومان لەوەدا نییە کە رای جیاوازی لەسەر دەبێ.\nئەو هەنگاوەی حیزبی دێموکرات‌و هەنگاوەکانی دیکەی ئەو حیزبە، وەک بڕیاردان بۆ چوونەوە سنوورەکان، راگەیاندنی پەیامی نەورۆزانەی " راسان" لە زمان سکرتێری حیزبەوە‌و روبەڕووبوونەوە لەگەڵ هێزەکانی رێژیمی ئێران‌و راگەیاندنی روونی حیزب لە پێوەندی لەگەڵ تێکدانی "امنیت" ی رێژیمی ئێران، بوونەتە وێردی سەر زاری هەموو خەڵک‌و لە ئاکامی ئەو جموجوڵەدا گۆرەپانی سیاسیی ئێران‌و کوردستان کەوتۆتە بارودۆخێکی تایبەتەوە.\nلاوازترین بەشی کاری نەتەوەی ئێمە وەک کورد، ئەوە بووە کە لە پێوەندی گرتنەکانماندا لە گەڵ خەڵکی جیهان، لاواز بووینە. رەنگە هۆکارەکەی ئەوە بووبێ کە هەر لە سەردەمی پاش روخانی دەسەڵاتی مادەکانەوە‌و روکردنە چیاکان‌و سەر دانەنواندن بۆ ئەوانەی ویستوویانە داگیرمان بکەن، رێچکەیەکی وامان دابێتە بەر کە لە هەموو کەس دووری بگرین‌و گومانمان هەبێ لە دەوروبەرمان.\nلە گەرمەی بگرە‌و بەردە‌و شەڕ‌و ئاشتی‌و گۆڕانی دەسەڵاتە یەک لە دوای یەکەکانی ناوچەکەدا، خاک‌و خەڵکی ئێمە بەردەوام لە بەردەم هەموو هێرشەکاندا بوونە‌و بارودۆخی ئێمە لە نێوەڕاستی بەربەرەکانێکاندا هەڵکەوتووە. بەو مانەیە کە لەو نێوانەدا هەردەم دوو لایەن یان لایەنەکانی جەنگێکی تایبەت لە ناوچەکە، ویستوویانە ئێمە بۆ قازانجی خۆیان لە دژی لایەنی بەرانبەر بەکاربێنن.\nجەنگی عوسمانی‌و سەفەوییەکان‌و پاش ئەوان، جەنگی نێوان بریتانیا‌و تورکە لاوەکان، هەروەها زۆر نموونەی دیکە کە دەتوانرێ وەک فاکتی مێژوویی باسیان لێوە بکرێ‌و وەک بەڵگە بهێنرێنەوە لە نموونەی ئەو کێبەرکێیانەن کە ئێمە لەوێدا قوربانی بووینە.\nئەوان (دوژمنانی کورد) لە پاش هاتنە ناوەوەی هێزە زلهێزەکانی جیهانیش بۆ ناوچەکە، زیاتر هەوڵیان داوە ئێمە لە ناوەندی دەسەڵات‌و لە نزیکبوونەوە لەو لایەنانە دوور بخەنەوە‌و نەهێڵن کە تۆڕی پێوەندییان لەگەڵ دروست بکەین. گەورەترین لاوازیی شێخ عوبەیدوڵای شەمزینان، شێخ مەحموودی حەفید، سمکۆی شکاک‌و تەنانەت پێشەوا قازیش لەوەدا بووە کە خاوەن تۆڕێکی پێوەندیی بەهێز نەبوونە لەگەڵ وڵاتانی دەرەوەی رۆژهەڵاتی نێوەڕاستی دەخیل لە کێشەکانی ئەو ناوچەیە. بەردەوام بە ناوی دین‌و باوەڕ‌و دواتریش لە ژیر ناوی ئیدئولوژیدا کورد ناچار کراوە بە گوێرەی گوشارێک کە بەسەریدا سەپاوە‌و کردوویانە بە کولتوور بۆی، هیچ پێوەندییەک نەگرێ لەگەڵ دەوروبەری. بەردەوام گرتنی پێوەندی بۆ کورد، بڤە بووە، حەرام بووە، خیانەت بووە، ئەو ەلە کاتێکدایە کە هەر خودی دەسەڵاتداران‌و داگیرکارانی وڵاتی ئێمە، هەبوونی هەموو شێوە پێوەندییەک لەگەڵ شا‌و شەیتان بۆیان رەوا بووە.\nکولتووری تێگەیشتن لە جیهان، بە فێربوونی گرتنی پێوەندی لەگەڵ جیهان دروست دەبێ. جیهانی ئەمڕۆ جیهانێکە کە تۆڕە پێوەندییە جاڵجاڵۆکەییەکان هەموو گیانیان تەنیوە. مرۆڤ بە بێ یەکدی ناژی‌و زانست ئەو پێوەندییەی بەربڵاوتر کردووە. کوردیش وەک هەر گەلێکی دیکە دەبێ دەوروبەری خۆی بناسێ، دیالۆگ بکات‌و خۆی لەو مەیدانەشدا تاقی بکاتەوە. ئیدی نابێ گرتنی پێوەندی بۆ کورد وا بێ کە سرومی بۆ هەڵواسرابێ. کورد خۆی مافی ئەوەی هەیە دەستی بە سەرچاوە سەرەکییەکەی پێوەندی بگات‌و لە پێناو بەرژەوەندییەکانی خۆیدا بەکاری بێنێ.\nلە سەردەمانی دێر‌و نوێوە، لە پێوەندییە نێونەتەوەییەکاندا کە بەرژەوەندیی نەتەوە‌و وڵاتەکان دیاری دەکەن، تەنانەت لە کاتی جەنگی نێوان دوو وڵاتیشدا ، تولە رێگەیەکی پێوەندی، کوێرە رێگەیەکی بەرژەوەندی هەردەم هێڵدراوەتەوە‌و هەموو پردەکانی پشت سەری نێوان ئەو لایەنانە نەڕوخێنراون. نوێترین نموونە، پێوەندیی نێوان روسیە‌و تورکیەیە.\nسیاسەت خۆی لە خۆیدا هونەرێکی مومکینە کە زۆر لە مەحاڵەکان لەنێو دەبات‌و لە پێناو خزمەت بە ئیدارەکردن‌و بەڕێوەبەریی مرۆڤایەتیدا دەبێتە ئامرازێک بۆ درێژەدان بە ژیان. سیاسەت دیالۆگی پێکهێنا‌و بلۆکەکانی رۆژئاوا‌و رۆژهەڵاتی بە یەکدی گەیاندووە لە رابردوودا. سیاسەت‌و بیری بەڕێوەری‌و فرە رەنگی‌و فرە باوەڕی جەوهەری تێگەیشتنی مرۆڤە لە مێژوو بۆ ئەوەی بە رەنگە جیاوازەکانەوە بتوانن پێکەوە بژین‌و رەچاوی مافەکانی یەکدی بکەن.\nسیاسەت‌و دیالۆگ وەک رێگە چارەی سەرەکیی مرۆڤ بۆ درێژەدان بە ژیان، تەنانەت دینە جیاوازەکانیشی لە یەکدی نزیک کردۆتەوە‌و تولێرانسی لە نێوانیاندا دروست کردووە.\nکورد ئەبێ لەو خاڵەدا خۆی زیاتر پێبگەیەنێ‌و لە لێکدانەوەی ئەو چەمکانەدا تووشی هەڵە نەبێ. چوونە نێو دیالۆگ لەگەڵ هەر وڵات‌و لایەنێک خاڵێکی نەک هەر ئاساییە، بگرە زۆریش پێویستە. ئەوەی کورد ئەبێ وریای بێ، ئاکامەکانی دیالۆگە. هەربۆیە پێویستە هەوڵ بدات لەو دیالۆگ‌و نزیکبوونەوانە نەترسێ‌و ئاگای لە بەرژەوەندییەکانی خۆی بێ‌و بزانێ کە چۆ ن کایە دەکات.\nکورد ئەبێ رێگەی نوێ‌و شێوە خەباتی نوێ لە ئاستی نێوخۆیی‌و دەرەوەدا تاقی بکاتەوە. لەو پێوەندییەشدا رێبەریی حیزبی دێموکرات بە بوونی خوێندنەوەی دروست‌و پێشوەخت بۆ کاریگەریی هەنگاوە نوێیەکانی‌و دەنگدانەوە‌و رەنگدانەوەی لە نێو کۆمەڵگەی کوردستانی‌و ئێرانیدا، بڕیاری ئەوەی داوە لە پێناو بردنە پێشی دۆزی رەوای کورد لە رۆژهەڵات لەگەل هەر لایەنێک کە باوەڕی بە مافەکانی گەلەکەی هەیە، بکەوێتە دیالۆگەوە.\nسیاسەت ئامرازێکی بەهێزە کە کورد پێویستە دروست‌و بە گەڕانەوە بۆ جەوهەری ویستەکانی خۆی بیخاتە گەڕ‌و چیدی لە داواکردنی مافەکانی خۆی‌و پێناسەدان بە خۆی شەرمێون نەبێ.\nنەتەوەی ئێمە وەک گەلێکی سەربەخۆ لە پێکهاتە‌و بوونایەتیدا، بۆی هەیە وەک هەموو گەلانی دیکە، بە دوای دۆستی نوێدا بگەڕێ‌و راستەوخۆ بچێتە نێو کایەکانەوە نەک لە رێی خەڵک‌و لایەن‌و رێکخراو‌و وڵاتی دیکەوە.


وه‌رپرسيگ له پنتاگۆن پيشبينى ئه‌كا وه‌ى نزيكه‌يله په‌لاماريگ ئيرانى ئه‌نجام بگرێد - شـه‌فـه‌ق نيـوز\nوه‌رپرسيگ له پنتاگۆن پيشبينى ئه‌كا وه‌ى نزيكه‌يله په‌لاماريگ ئيرانى ئه‌نجام بگرێد\nهــــه‌واڵ جیــهانى وه‌رپرسيگ له پنتاگۆن پيشبينى په‌لاماريگ ئيرانى\nشه‌فه‌ق نيوز/ وه‌رپرسيگ باڵا له وه‌زاره‌ت وه‌رگرى ئه‌مريكا(پنتاگۆن)جوور ئه‌وه‌گ ئاژانس روێته‌رز باس له‌لى كرد، ئاشكراى ئه‌وه كرد ئاماژه‌يليگ هه‌ن ئه‌را ئه‌گه‌ره‌يل كه‌فتنه‌وه‌ى په‌لاماريگ ئيرانى وه‌ى نزيكه‌يله.\nئى لێدوانه‌يل وه‌رپرس ئه‌مريكيه له‌وه‌ختيگه تووڕ"سى ئێن ئێن"ئه‌مريكى له زووان وه‌رپرسه‌يليگ له پنتاگۆن و ئدارى ئه‌مريكىوت: زانياريه‌يليگ هه‌واڵگيرى هه‌ن له‌باره‌ى هه‌ڕه‌شه‌يل ئيرانى دژ وه هيزه‌يل ئه‌مريكى و به‌رژه‌وه‌نديه‌يلى له خوه‌رهه‌ڵات ناوين.\nجى باسه، وه‌رپرسيگيش له ئداره‌ى تووڕ CNN وت: زانياريه‌يليگ بويه له ماوه‌ى چه‌ن هه‌فته‌يگ گوزه‌يشت له‌باره‌ى ئه‌گه‌ره‌يل كه‌فتنه‌وه‌ى ئيچنه هه‌ڕه‌شه‌يليگ له‌لايه‌ن ئيرانه‌وه‌و هه‌ر وه‌و خاتريشه جموجويل هيزه‌يل ئيرانى وجوود داشتگه.\nله‌شوون قەیەغەی هاتوچوو گشتگیر ، کەربەلا ناو شارە کۆنەگە بەسێد\nچه‌كداريگ له‌ناو بازاڕيگ له ئه‌مريكا ته‌قه له مه‌ردم كرد\nسعوديه جيگره‌وه‌يگ گه‌شتيارێ په‌يا كردگه‌و توركيا وه‌پى تويڕه ئه‌دێ\nتره‌مپ ريككه‌فتنه‌يليگ مێژوويى وه 2،2 تريليۆن دۆلار ئمزا ئه‌كا


ماڵپەری فیردەوس | وەڵامتان چییە بۆ ئەوانەی ئەم فەرموودەیە دەکەنە بەڵگە کە ئەم ئومەتە تووشی شیرک نابێت : (( والله ما أخاف عليكم أن تشركوا بعدي، ولكن أخاف عليكم أن تنافسوا فيها ... )) ؟\nسەردێری پرسیار:وەڵامتان چییە بۆ ئەوانەی ئەم فەرموودەیە دەکەنە بەڵگە کە ئەم ئومەتە تووشی شیرک نابێت : (( والله ما أخاف عليكم أن تشركوا بعدي، ولكن أخاف عليكم أن تنافسوا فيها ... )) ؟\nبەرواری دانان :2019-07-16 کۆدی پرسیار:1307\nپرسیار : وەڵامتان چییە بۆ ئەوانەی ئەم فەرموودەیە دەکەنە بەڵگە کە ئەم ئومەتە تووشی شیرک نابێت : (( والله ما أخاف عليكم أن تشركوا بعدي، ولكن أخاف عليكم أن تنافسوا فيها ... )) ؟\nوەڵام : زانایان دەڵێن چەندین بەڵگە ھاتوون کە ئەم ئومەتە تووشی شیرک دەبێت ، لەوانە :\n(١) عَنْ عَائِشَةَ قَالَتْ سَمِعْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ يَقُولُ : (( لَا يَذْهَبُ اللَّيْلُ وَالنَّهَارُ حَتَّى تُعْبَدَ اللَّاتُ وَالْعُزَّى . فَقُلْتُ يَا رَسُولَ اللَّهِ إِنْ كُنْتُ لَأَظُنُّ حِينَ أَنْزَلَ اللَّهُ : (( هُوَ الَّذِي أَرْسَلَ رَسُولَهُ بِالْهُدَى وَدِينِ الْحَقِّ لِيُظْهِرَهُ عَلَى الدِّينِ كُلِّهِ وَلَوْ كَرِهَ الْمُشْرِكُونَ )) أَنَّ ذَلِكَ تَامًّا ؟ قَالَ إِنَّهُ سَيَكُونُ مِنْ ذَلِكَ مَا شَاءَ اللَّهُ ، ثُمَّ يَبْعَثُ اللَّهُ رِيحًا طَيِّبَةً فَتَوَفَّى كُلَّ مَنْ فِي قَلْبِهِ مِثْقَالُ حَبَّةِ خَرْدَلٍ مِنْ إِيمَانٍ ، فَيَبْقَى مَنْ لَا خَيْرَ فِيهِ فَيَرْجِعُونَ إِلَى دِينِ آبَائِهِمْ ) رواە مسلم (٢٩٠٧) .\n(٢) ورواه البرقاني في صحيحه : (( وإنما أخاف على أمتي الأئمة المضلين ، وإذا وقع عليهم السيف لم يرفع إلى يوم القيامة ، ولا تقوم الساعة حتى يلحق حي من أمتي بالمشركين ، وحتى تعبد فئة من أمتي الأوثان ، وإنه سيكون في أمتي كذَّابون ثلاثون ، كلهم يزعم أنه نبي ، وأنا خاتم النبيين ، لا نبي بعدي. ولا تزال طائفة من أمتي على الحق منصورة لا يضرهم من خذلهم حتى يأتي أمر الله تبارك وتعالى )) .\nواتە : ئیمام بەڕقانی ئەم فەرموودەی ڕیوایەت کردووە ، ئەم زیادەشی لەگەڵ ھێناوە : (( من تەنھا لە پێشەوا و ئیمامە گومڕاکەرەکان دەترسم کە زیان لە ئومەتەکەم بدەن .\nکاتێک جەنگ کەوتە نێوانیانەوە ، ئەو جەنگە بەردەوام دەبێت و ڕاناوەستێ ھەتا ڕۆژی قیامەت ، قیامەتیش نایەت ھەتا چەندین قەبیلە و کۆمەڵ " واتە : ئەوانەی ئیمانیان ھێناوە " دەڕۆنە ڕیزی موشریکەکانەوە " واتە : یان خاکی ئیسلام بەجێ دەھێڵن دەڕۆنە خاکی کوفرەوە ، یان بەکاروکردەوە شەریک بۆ خوا دادەنێن و دەڕۆنە ڕیزی ئەوانەوە " ، وە ھەتا ژمارەیەکی زۆر لە ئومەتەکەم پەیکەر دەپەرستن ، بە تەئکید لەناو ئومەتەکەمدا سێ درۆزن پەیدا دەبن " واتە : ئەوانەی دەبنە خاوەن ھێز و دەسەلات " ، ھەموویان بانگەشەی پێغەمبەرایەتی دەکەن ، منیش کۆتایی پێغەمبەرانم ، لەدوای منیش ھیچ پێغەمبەرێک نییە .\nبەردەوام کۆمەڵێک لە ئومەتەکەم لەسەر حەق دەمێنێتەوە ، خوا ئەوانە سەرکەوتوو دەکات ، ئەوانەش کە پشتیان بەر دەدەن لە موسلمانان و ئەوانەش کە دژایەتییان دەکەن زیانیان پێ ناگەیەنن " واتە : لە ڕووی دینەوە ، وە ناشتوانن بنبڕیان بکەن " ، ئەوانە ھەر دەمێننەوە ھەتا فەرمانی خوا دێت بۆ ڕۆح کێشانی ھەرچی ئیماندارە لەسەر زەویدا )) .\nعن عقبة بن عامر رضت اللە عنە قال : قال رسول اللە صلی اللە علیە وسلم : (( والله ما أخاف عليكم أن تشركوا بعدي، ولكن أخاف عليكم أن تنافسوا فيها ... )) رواە البخاری ( ١٣٤٤) ، ومسلم (٢٢٩٦) .\nواتە : لە عوقبەی کوڕی عامر دەگێڕنەوە خوا لێی ڕازی بێت دەفەرمووێت : پێغەمبەر درود سەلامی خوای لێ بێت دەفەرمووێت : (( سوێند بەخوا من لە ئێوە ناترسم تووشی شیرک ببن ، بەڵکو لەوە لە ئێوە دەترسم منافسەی یەکتر بکەن لەسەر دونیا و شوێن دونیا بکەون ، ... )) .\nزانایان سێ وەڵامیان ھەیەی سەبارەت بەم گومانە :\nیەکەم : مەبەستی فەرموودەکە ئەوەیە ئێوە ھەموو پێکەوە تووشی شیرک نابن ، چونکە ئەم ئومەتە معصومە لەوەی ھەموویان پێکەوە تووشی شیرک ببن .\nابن حجر عسقلانی ڕەحمەتی خوای لێ بێت دەفەرمووێت : (( واتە : ئێوە ھەموو پێکەوە تووشی شیرک نابن ، چونکە شیرک ڕوویداوە لە ھەندێک ئێوە و تووشی بووینە . )) فتح الباری ج٣ لاپەڕە ٢١١ .\nدووەم : فەرموودە باسی ھاوەڵانی پێغەمبەرر درود و سەلامی خوای لێ بێت ، واتە ھاوەڵان تووشی شیرک نابن .\nابن حجر عسقلانی ڕەحمەتی خوای لێ بێت دەفەرمووێت : (( ھاوەڵان تووشی شیرک نابن دوای ئەو . )) ج٦ لاپەڕە ٦١٤ .\nسێیەم : لەوانەیە پێغەمبەر درود و سەلامی خوای لێ بێت ئەمەی گوتبێ پێش ئەوەی بزانێت ئەم ئومەتە تووشی شیرک دەبێت . وە خوای گەورە وەحی بۆ نارد کە کۆمەڵێک لەم ئومەتە گومڕا دەبن و شەریک بۆ خوا دادەنێن .


یانەی وێستهامی ئینگلیزی لە یاریگای ئۆڵیمپی له‌نده‌ن ڕووبەڕووی لیڤه‌رپوڵ بووەوە، ئەستێرەکانی داڤید مۆیس بردنەوەیەکی گەورەیان تۆمارکرد.\nئەمڕۆ یەکشەممە، لە چێوەی یارییەکانی هەفتەی ١1ی خولی نایابی ئینگلتەرا، یانەی وێستهام یونایتد لە یاریگای ئۆڵیمپی له‌نده‌ن میوانداریی یانەی لیڤه‌رپوڵی کرد، یارییەکە بە ئەنجامی سێ گۆڵ به‌رامبه‌ر به دوو گۆڵ لە بەرژەوەندیی یانەی خانه‌خوێ کۆتاییهات.\nگۆڵەکانی “هامه‌رز” لە خولەکەکانی پێنج، چوار، 67، 75 لەلایەن ئالیسۆن بیکه‌ر (به‌هه‌ڵه)، پابلۆ فۆرنالس، کورت زوماوه تۆمارکران، گۆڵه‌کانی لیڤه‌رپوڵیش له خوله‌که‌کانی 41، 83 له‌لایه‌ن ترێنت ئه‌لیکسانده‌ر ئاڕنۆڵد و دیڤۆک ئۆریجی-یه‌وه تۆمارکران.\nبەپێی ئەنجامە تۆمارکراوەکە، وێستهام بەکۆکردنەوەی 23 خاڵ بۆ پلەی سێیه‌می ڕیزبەندیی پریمەرلیگ سه‌رکه‌وت، هەروەها یانەی لیڤه‌رپوڵ بە 22 خاڵەوە لە پلەی دووه‌مه‌وه بۆ پله‌ی چواره‌م دابه‌زی.\nکیمیچ ڕەتیدەکاتەوە ڤاکسین وەربگرێت و هۆکارەکەش ئاشکرادەکات\nئەستێرەی یانەی بایرن میونشن، جۆشوا کیمیچ تاوەکو ئێستا ڕەتیکردووەتەوە ڤاکسین لە دژی ڤایرۆسی کۆرۆنا وەربگرێت، هۆکارەکەش بۆ میدیاکان…\nجیانلویجی دۆناروما بۆندی لەگەڵ یانەی ئەی سی میلان کۆتاییهاتووە و بەفەرمی ماڵئاوایی لە یانە ناودارەکە دەکات، لێپرسراوی کارەکانی…\nیاریزانی لاوی یانەی بەرشلۆنە، ئیایکس مۆریبا ئامادەنییە بۆندەکەی لەگەڵ یانە کەتەلۆنییەکەی نوێبکاتەوە، لەهەمان کاتدا ئامادەنییە ڕوو لە یانەیەکی…


چەند خواردن و خواردنەوەیەک کە باشترە نەیدەیت بە منداڵەکەت چونکە زیانی هەیە - تۆڕی میدیایی خەڵک\nچەند خواردن و خواردنەوەیەک کە باشترە نەیدەیت بە منداڵەکەت چونکە زیانی هەیە\nئەمەی خوارەوە چەند خواردن و خواردنەوەیەک کە باشترە نەیدەیت بە منداڵەکەت چونکە زیانی هەیە:\n-شەربەتی پاکەتی مەدەرێ چونکە شەکری زۆر تێدایە و لەجیاتی ئەوەی شەربەتی سرووشتی بۆ بکە\n-گەنمەشامی ناو مایکرۆیڤی مەدەرێ و خۆت بۆی درووستبکە، چونکە گەنمەشامی ناو مایکرۆیڤ ئەو ماددانەی تێی کراوە خراپە بۆ جەستە\n-مەهێڵە جپس بخوات چونکە ڕێژەی خوێ و چەوری زۆرە و گەر حەزی لێبوو خۆت لە ماڵەوە لە فڕندا بۆی درووستبکە\n-هەنگوین بەهۆی ئەوەی زۆر دەوڵەمەندە بە زیندەخۆراک بۆ منداڵ قورسە و لەجیاتی ئەوە مۆزی پێبدە\n-لەجیاتی ئەو نوقڵانەی کە یەک پارچە شەکرە، خۆت میوەی بۆ وشک بکە\n-شیری خاو بەکتریای زۆری تێدایە و خراپە، بۆیە شیری کارگەی بۆ بکڕە.\n-بنێشتی منداڵان ڕێژەی شەکری زۆرە و بۆ ددانی خراپە، لەجیاتی ئەوە بنێشتی تەندرووستی بۆ بکرە کە ماددەی سرووشتی بێت.\nبە وێنە؛ بەفر لە ناوچەیەكی هەرێم باری\nهەپەگە؛ لە هەرێمی زاپ چوار سەربازی سزپای توركیا كوژران


لە هەرێمی کوردستان خۆپیشاندانی بەرفراوان دژی حکومەت ئەنجامدرا – کوردی – RojNews.News\n22/08/2020 - 7:31:14 pm\nلە شارەکانی سلێمانی و هەڵەبجە و شارۆچکەکانی ڕانیە و دەربەنیخان و کەلار و چەمچەماڵ و کۆیە و قەلادزێ خۆپیشاندان ئەنجامدرا و ئاڵۆزیی لەنێوان خۆپیشاندەران و هێزە ئەمنییەکاندا دروستبوو، لە شاری هەولێر و دهۆک و سنووری بادینانیش ڕێگریی لە خۆپیشاندان کرا و ناوچەکە کرابوویە سەربازگە و چەندین کەس دەستگیرکرا.\nئێوارەی ئەمڕۆ هاوڵاتیانی هەرێمی کوردستان، لە چەندین شار و شارۆچکە دەستیان بەخۆپیشاندان کرد و داواکاریی سەرەکییان هەڵوەشانەوەی حکومەت و دروستکردنی حکومەتێکی ڕزگاریی نیشتیمانی بوو.\nلە سەکۆی ئازادیی ناو پارکی ئازادیی شاری سلێمانی، هەزاران کەس لە چین و توێژە جیاجیاکان خۆپیشاندانیان ئەنجامدا و دروشمی “بڕۆخێ”یان بەڕووی دەسەڵاتدا بەرزکردەوە.\nمامۆستایان و فەرمانبەران و خانەنشیان و گەنجان و ژنان و بەشێکی دیکە لە توێژە جیاجیاکانی شاری سلێمانی بەشدارییان لە خۆپیشاندانەکەدا کردبوو و چەندین دروشمی وەک “بڕوخێ دز، بارزانی و تاڵەبانی ئەندازیاری تاڵانی”یان بەرزکردبووەوە.\nخۆپیشاندەران جگە لە بەرزکردنەوەی دروشمی “بڕوخێ” داوای گۆڕینی سیستمی حکومڕانیی و ئەنجامدانی چاکسازیی و گێڕانەوەی شکۆ بۆ خەڵک و دابینکردنی مووچە و بژێویی ژیانیان دەکرد، لە خۆپیشاندانەکەی سلێمانیدا لەلایەن کەسانی نەناسراوەوە هێرشکرایە سەر شاسوار عەبدولواحید سەرۆکی جوڵانەوەی نەوەی نوێ.\nلە شاری هەڵەبجەش خۆپیشاندان لە بەردەم فولکەی عومەری خاوەرەوە دەستی پێکرد و خۆپیشاندەران بەوتنەوەی دروشمی ‘بڕوخێ دز شەریکە دز، حکومەت تۆهێشتا ساوای پێم بڵێ تاکەی ئاوای، دووبنەماڵەی پێ پەتی بۆمان بوونە نەگبەتی، بەرەو ناو بازاڕی شاری هەڵەبجە ڕۆشتن و داوای هەڵوەشانەوەی حکومەتیان دەکرد.\nلە خۆپیشاندانەکەدا هیچ ئاڵۆزییەک ڕووی نەدا و دوای مانەوەیان بۆ ماوەی نزیکەی کاتژمێرێک خۆپیشاندەران کۆتاییان بە خۆپیشاندانە هێنا.\nئێوارەی ئەمرۆ وەکو ڕۆژانی ڕابردوو، لە بەردەم باخی گشتی شارۆچکەی ڕانیە گردبوونەوە و خۆپێشاندان دەستی پێکرد دواتر بە دەست تێوەردانی هێزە ئەمنیەکان گرژی و ئاڵۆزیی دروست بوو، هێزە ئەمنییەکان بە گازی فرمێسک ڕێژ و بۆمبی دەنگی و پلاستیکی ویستیان بڵاوە بە خۆپێشاندانەکە بکەن.\nخۆپیشاندەرانیش بە بەرد هێرشیان دەکردە سەر هێزە ئەمنییەکان، بەهۆی هێرشی پۆلیسی چالاکی مەدەنی چەندین خۆپیشاندەر بریندار بوون، محەمەد حەسەن پەیامنێری ڕۆژنیوز یەکێک لەو کەسانەبوو کە بەهۆی گولـلەی پلاستیکییەوە بریندار بوو.\nلە شارۆچکەی کەلاری ناوەندی ئیدارەی گەرمیان، خۆپیشاندان لەبەردەم پارکی لەیلا قاسمەوە دەستی پێکرد و دواتر بەرەو ناو بازاڕی شارۆچکەکە ڕۆشتن، ئاڵۆزیی لەنێوان خۆپیشاندەران و هێزەکانی ئاسایشدا دروستبوو.\nئاسایشی گەرمیان گەنجێکی دەستگیر کرد و دواتر تەقەی بەسەر خۆپیشاندەراندا کرد، لەدژی تەقەی ئاسایش خۆپیشاندەران چوونە بەردەم بینای ئاسایش و ناڕەزایەتیان دەربڕی، دواتر ڕۆشتن بەرە و بینای قائیمقامیەتی کەلار، لە ئێستادا خۆپیشاندەران ئاگریان لە حەوشەی بیناکە بەرداوە و هێزەکانی ئاسایشیش تەقە بەسەر خۆپیشاندەراندا دەکەن.\nلە هەولێر ڕێگریی لە خۆپیشاندان کرا و هێزێکی زۆری ئەمنی لەناو بازاڕدا بڵاوەیان پێکراوە، چەندین هاوڵاتیان دەستگیرکردووە و ڕێگرییان کرد لە گردبوونەوە و کۆبوونەوەی هاوڵاتیان، هەروەها دەوترێت کە هێرشیان کردووەتە سەر کاوە عەبدولقادر، پەرلەمانتاری پەرلەمانی هەرێمی کوردستان.\nلە دهۆک و زاخۆ و شیلادزێ و سیرێ، ڕێگریی لە خۆپیشاندان کراو ناوچەکە کرابوویە سەربازگە، بەزۆر دوکان و بازاڕەکان بە هاوڵاتیان داخرا و بازاڕەکان چۆڵکران، هێزی نیشانەشکێنیان لەسەر بەرزییەکان ڕوو لە هاوڵاتیان دانابوو، لەناو مزگەوت و خوێندنگاکاندا هێز کۆکرابوویەوە بۆ پشتیوانی ئەو هێزانەی کە لەناوشارەکاندا بڵاوەیان پێکرابوو.\nشیلادزێ و بادینان بە سەربازگە کراوە


Курдипедиа - هەپەگە ڕاگەیەندراوێکی سەبارەت بە بۆردوومان و شەهیدکردنی هاوڵاتیانی مەدەنی بڵاوکردەوە\n📝 هەپەگە ڕاگەیەندراوێکی سەبارەت بە بۆردوومان و شەهیدکردنی هاوڵاتیانی مەدەنی بڵاوکردەوە | Группа: курдские документы | Язык статьи: 🏳 کوردیی ناوەڕاست\nهەپەگە ڕاگەیەندراوێکی سەبارەت بە بۆردوومان و شەهیدکردنی هاوڵاتیانی مەدەنی ب...\nناوەندی راگەیاندن و چاپەمەنی هێزەکانی پاراستنی گەل-هەپەگەهەپەگە، سەبارەت بە ئامانجگرتن و شەهیدکردنی هاوڵاتیانی مەدەنی لە باشوری کوردستان لە لایەن فڕۆکە جەنگیەکانی دەوڵەتی تورک ڕاگەیەندراوێکی بڵاوکردەوە کە تێیدا هاتووە:\nسوپای داگیرکەری تورک لە 26 و 27ی ئەم مانگە لە گوندی چەمشەریتکێ و چیای زێباری لە ئاکرێئاکرێ لە سنوری پارێزگای دهۆکدهۆک-ی بۆردوومان کرد.\nفڕۆکە بێ فڕۆکەوانەکانی دەوڵەتی تورک بەشێوەی ئەنقەست هاوڵاتیان بۆردوومان دەکات، لەم هێرشەدا هاوڵاتیەک بەناوی سەید حەبیب سیرانی شەهیدبوو هاوڵاتیەکی دیکە بەناوی نزار حاجی شابان بە قورسی برینداربوو.\nپیلانی سوپای داگیرکەری تورک ئەوەیە کە باشور داگیربکات و بەم ئامانجەش بەشێوەیەکی دڕندانە هێرش دەکاتە سەر هاوڵاتیانمان، سوپای داگیرکەر بە ئەنقەست هەرێمە مەدەنییەکان بۆردوومان دەکات، گەلانی ئێمە لەو هەرێمانە بەساڵانە لە واری خۆیان دەژین، سوپای داگیرکەری تورک گەریلاکانی ئازادی دەکاتە بەهانە و دەیەوێت ڕەوایەتی بەو هێرشانە بدات، ئەو هەرێمانەی کە بۆردوومان کراون هیچ گەریلایەکی ئێمەی لێ نییە.\nدەبێت بزانرێت هێزی پاراستنی گەلی کوردستان بەشێوەیەکی توند تۆڵە لە سوپای داگیرکەری تورک دەکاتەوە، ئێمە سەرەخۆشی خۆمان ئاراستەی بنەماڵەی هاوڵاتیە شەهیدەکە بەناوی سەید حەبیب سیرانی دەکەین و هیوای زووچاکبوونەوە بۆ هاوڵاتیە بریندارەکە دەخوازین.\n#هەپەگە | #ئاکرێ | #دهۆک | #28-01-2020 |\n➕ Добавил (Benaz Jola) на Jan 28 2020 9:51PM\n👌 Эта статья была рассмотрена и выпущена (Hawrê Baxewan) на Jan 28 2020 9:52PM\n✍ Этот пункт недавно дополнено (Hawrê Baxewan) на: Jan 28 2020 9:52PM


پەرلەمانتارێكی فراكسیۆنی یەكێـتیی لە پەرلەمانی كوردستان رایدەگەیەنێت یەكێـتی پۆستی سەرۆك كۆمار دەباتەوە پۆستەكە هەر بۆ یەكێـتییە، دەشڵێت بۆ هەڵبژاردنی داهاتوی پەرلەمانی كوردستان ئەو دەرفەتە بۆ پارتی نەما كە داوای تەوافق لەسەر پۆستەكان و پێكهێنانی حكومەت بكات و بە تایبەت لە بابەتی سەرۆكایەتی هەرێمی كوردستاندا.\nباڵانبۆ محەمەد،پەرلەمانتاری فراكسیۆنی یەكێتیی لەپەرلەمانی كوردستان بە"میللەت"ی راگەیاند عێراق لەدوای پرۆسەی ئازادییەوە عێراق بە تەوافق رۆیشتوە و زۆینە وكەمینە حوكمی نەكردوە و ئەوەی ئێستاش هەنگاوی بۆ دەنێرێت سەركەوتو نابێـت و ئەگەر پارتیش بەنیاز بێت پۆستی سەرۆك كۆمار وەربگرێت بزمارێك لە تابوتی حكومەتەكەی مەسروربارزانی دەدات و هەڵەیەكی گەورە دەكات.\nئاماژەی بەوەكرد پێشتر یەكێـتی لە پێناو یەكریزی ماڵی كورد باجی زۆری داوە و هەڵبژاردنی سەرۆك كۆماریش كۆتا پرۆسەی هەڵبژاردن نابێـت و پارتی ئەو كات دەرفەتی ئەوەی نابێـت داوای تەوافق لە یەكێتیی بكات بۆ هەڵبژاردنی داهاتوی پەرلەمانی كوردستان و جگەلەوەش ئێمە رێككەوتنی ستراتیژیمان هەیە پۆستی سەرۆك كۆمار بۆ یەكێتیی و سەرۆكی هەرێم بۆ پارتی بێـت.\nئاشكرایكرد بەو هەنگاوەی پارتی ئێمەش بۆ دوای هەڵبژاردنی پەرلەمانی كوردستان داوای پۆستی سەرۆكی هەرێمی كوردستان دەكەین و كاندیدمان بۆ ئەو پۆستە دەبێـت و لەگەڵ لایەنەكانی دیكەش رێككەوتن لەو بارەیەوە دەكەین.\nئەو پەرلەمانتارە باسی لەوەشكرد هۆشیار زێباری كە ئێستا كاندیدە، رەوتی سەدر لە ساڵی 2016رۆڵی سەرەكییان بینی كە متمانەی لێوەربگرنەوە كاتێك وەزیری دارایی عێراق بوە و ئێستا خۆیان باش دەزانن ئەگەر زێباری ببێتە سەرۆك كۆمار شەقامی عێراقی لێیان قبوڵ ناكات.


– مەڵبەندی ٣ هەولێر – | pukonline.net | Page 2\nشاڵاو كۆسرەت رەسوڵ و هەرێم كەمال ئاغا و لاهوری شێخ جەنگی سەردانی مەڵبەندی 3ی رێَكخستنی هەولێریان كرد .\nته‌مموز 21, 2016\nمەڵبەندی 3ی رێكخستنی هەولێر سەردانی كۆمیتەی پارێزگای هەولێری حزبی شیوعی كوردستانی عیراقیان كرد\n| Date: ته‌مموز 18, 2016\nپێش نیوەری ئەمرۆ دوو شەممە 18-07-2016 وەفدێكی مەڵبەندی 3ی ڕێكخستنی هەولێر كە پێكهاتبوون لە هەریەك لە بەڕێ ...\nپێش نیوەری ئەمرۆ دوو شەممە 18-07-2016 وەفدێكی مەڵبەندی 3ی ڕێكخستنی هەولێر كە پێكهاتبوون لە هەریەك لە بەڕێزان هەڤال (رزگار عەلی حەمەجان) ئەندامی مەكتەبی سیاسی و لێپرسراوی مەڵبەندی 3ی ڕێكخستنی هەولێر و ...\nته‌مموز 18, 2016\nهەولێر: حاکم قادر حەمە جان، ڕێککەوتنی یەکێتی و گۆڕان بۆ لێدانی هیچ لایەنێك نیە\n| Date: حوزه‌یران 28, 2016\nلە مەڵبەندی 3ی رێكخستنی هەولێر هەڤاڵ حاكم (قادر حەمەجان) تیشكی خستە سەر برگە و ماددەكانی رێكەوتنە سیاسیەك ...\nلە مەڵبەندی 3ی رێكخستنی هەولێر هەڤاڵ حاكم (قادر حەمەجان) تیشكی خستە سەر برگە و ماددەكانی رێكەوتنە سیاسیەكەی نیوان یەكێتی نیشتمانی كوردستان و بزوتنەوەی گۆڕان و ئەنجامی سەردانی لایەنەكان سیاسیەكان. سەر ...\nحوزه‌یران 28, 2016\n| Date: حوزه‌یران 15, 2016\nسەر لە بەیانی ئەمرۆ دووشەممە 15-6-2016 وەفدێكی مەڵبەندی 3ی رێكخستنی هەولێر كە پێك هاتبوون لە هەڤاڵ( رزگار ...\nسەر لە بەیانی ئەمرۆ دووشەممە 15-6-2016 وەفدێكی مەڵبەندی 3ی رێكخستنی هەولێر كە پێك هاتبوون لە هەڤاڵ( رزگار عەلی حەمەجان) ئەندامی مەكتەبی سیاسی و لێپرسراوی مەڵبەندی 3ی رێكخستنی هەولێر و جێگر و كارگێڕان ...\n| Date: حوزه‌یران 13, 2016\nمەڵبەندی 3ی رێكخستنی هەولێر بە هاوكاری كۆمسیۆنی باڵای هەڵبژاردنەكان و ڕاپرسی هەرێمی كوردستان خولێكی هۆشیا ...\nمەڵبەندی 3ی رێكخستنی هەولێر بە هاوكاری كۆمسیۆنی باڵای هەڵبژاردنەكان و ڕاپرسی هەرێمی كوردستان خولێكی هۆشیاری هەڵبژاردن و بایۆمەتری بۆ لێپرسراوی بازنەكان و لێپرسراو بەشەكان و ئەندامانی بەشی هەلبژاردنی س ...\nبەوێنە: لە شاری هەولێر مەڕاسیمێك بۆ شەهید (ابو لیلی) بەڕێوەچوو.\nلە شاری هەولێر لە مەراسێمێكدا تیشك خرای سەر نەبەردیەكانی شەهید (ابو لیلی) لە خەباتی رەوای گەلەكەمان لە رۆ ...\nلە شاری هەولێر لە مەراسێمێكدا تیشك خرای سەر نەبەردیەكانی شەهید (ابو لیلی) لە خەباتی رەوای گەلەكەمان لە رۆژئاوای كوردستاندا لە مەراسێمێكدا لە هۆڵی شەهیدانی یەكی شوباتی مەڵبەند3ی رێكخستنی هەولێر ...\nوەفدێكی مەڵبەندی 3ی رێكخستنی هەولێر بۆ مەبەستی پیرۆزبایی كردن سەردانی یەكگرتووی ئیسلامی كورستان دەكات .\n| Date: حوزه‌یران 06, 2016\nئێوارەی ئەمرۆ یەكشەممە 5-6-2016 وەفدێكی مەڵبەندی 3ی ڕێكخستنی هەولێر بە سەرپەرشتی (رزگار عەلی حەمەجان) ئەن ...\nئێوارەی ئەمرۆ یەكشەممە 5-6-2016 وەفدێكی مەڵبەندی 3ی ڕێكخستنی هەولێر بە سەرپەرشتی (رزگار عەلی حەمەجان) ئەندامی مەكتەبی سیاسی و لێپرسراوی مەڵبەندی 3ی رێكخستنی هەولێر بە یاوەری هەریەك لە (حاكم سابیر و فە ...\nحوزه‌یران 06, 2016\nبەوێنە: وەفدێكی مەڵبەندی (3) رێكخستنی هەولێر بەشداری لە مراسیمی بەخاسپاردنی دایكی (شێخ رەشیدی شێخ كاكە)ی كرد\n| Date: ئازار 09, 2016\nپێش نیوەرۆی ئەمرۆ (9/3/2016) وەفدێكی مەڵبەندی سێی رێكخستنی هەولێر كە پێك هاتبوون لە بەرێزان هەڤاڵ ...\nپێش نیوەرۆی ئەمرۆ (9/3/2016) وەفدێكی مەڵبەندی سێی رێكخستنی هەولێر كە پێك هاتبوون لە بەرێزان هەڤاڵ (رزگار عەلی حەمەجان) ئەندامی مەكتەبی سیاسی و لێپرسراوی مەڵبەند و هەڤاڵان(حاكم سابیر و فەیسەڵ عە ...\nئازار 09, 2016\nدوای نیوه‌ڕۆی ئه‌مڕۆ وه‌فدێکی مه‌ڵبه‌ندی سێی ڕیکخستنی هه‌ولێر که پێک هاتبوون له‌هه‌ریه‌ک له به‌ڕیزان (ڕ ...\nدوای نیوه‌ڕۆی ئه‌مڕۆ وه‌فدێکی مه‌ڵبه‌ندی سێی ڕیکخستنی هه‌ولێر که پێک هاتبوون له‌هه‌ریه‌ک له به‌ڕیزان (ڕزگار عه‌لی حه‌مه‌جان) ئه‌ندامی مه‌کته‌بی سیاسی و لێپرسراوی مه‌ڵبه‌ندی سێی ڕیکخستنی هه‌ولێر به ...\n| Date: كانونی یه‌كه‌م 27, 2015\nدوا بە دوای بڕیاری ئەنجومەنی وەزیران ژمارە (7181) لە رێكەوتی 12/11/2014 سەبارەت بە گواستنەوەی بڕیاری زەوی ...\nدوا بە دوای بڕیاری ئەنجومەنی وەزیران ژمارە (7181) لە رێكەوتی 12/11/2014 سەبارەت بە گواستنەوەی بڕیاری زەوی بۆ شوێنی نیشتەجێبوونی ئەو كەسانەی كە پێشتر فەرمانی وەرگرتنی زەویان هەبووە، بۆ ئەو مەبەستە دوای ...\nسەر لە بەیانی ڕۆژی ٢٣/١٢/٢٠١٥ وەفدێكی مەڵبەندی سێی ریكخستنی هەولێر كە پێكهاتبوون لە هەریەك لە بەرێزان (رز ...\nسەر لە بەیانی ڕۆژی ٢٣/١٢/٢٠١٥ وەفدێكی مەڵبەندی سێی ریكخستنی هەولێر كە پێكهاتبوون لە هەریەك لە بەرێزان (رزگار عەلی حەمەجان) ئەندامی مەكتەبی سیاسی و لێپرسراوی مەڵبەندی سێی رێكخستنی هەولێر بە یاوەری جێگر ...


ھایکۆی ژاپۆنی چیە ؟\n27/5/2020 09:50 AM\nھایکۆ یەکێکە لە کورتترین جۆرەکانی شیعر لە جیھان داھێنەرەکەشی یابانیەکانە، ھایکۆ جۆرە شیعرێکە لە ١٧ برگە پێکھاتووە بە شێوەی سێ دێڕی دەنوسرێت، دێڕی یەکەم و سێیەم ھەر یەکەیان لە پێنج برگە و دێڕی دووەم لە ٧ بڕگە پێکدێت .\nھایکۆ نە کێش (وزن) ی ھەیە و نە سەروا (قافیە). ئەوەی ئێمە بەلای ھایکۆدا ڕادەکێشێت زمانە سادەکەیەتی و ڕازاندنەوە و ووشەکاری بە دەگمەن تێیدا دەبینرێت، نزیکەی ٢٠٠٠ ساڵ لەمەوبەر قاڵبی شیعری ھایکۆ لە ٣١ برگەی دوو بەشی بەناوی ( تانکا ) پێک ھاتبوو، بە شێوەیەکی گشتی شاعیرەکان بەشێوەی پرسیار و وەڵام دەیانھۆنیەوە، بەشی یەکەمی لە ١٧ بڕگە و بەشی دووەمی لە ١٤ بڕگە پێکدەھات، تانکا واتە شیعری کورت لەبەرامبەر ئەمەدا شیعری درێژ (چوکا) ی پێدەگوترا، جگە لەم دوو فۆڕمە شیعریە، چەندین فۆڕمی ترى شیعری ھەبوون، بەڵام شیعرە کورتەکان خوێنەر و لایەنگری زیاتریان ھەبوو.\nلە سەدەی ١٧ زاینی بە پلەبەندی بەشی ١٧ برگەی تانکا جێگیر بوو وە بە ( ھاکایی یان ھایکۆ ) ناویان دەبرد.\nلەسەرەتادا ھایکۆ پێکھاتەیەکی گاڵتەئامێزی ھەبوو بە پلەبەندی و تێکەڵاو بوون لەگەڵ فەلسەفە بودایی برەوی بە لایەنەکان و ناخی خۆی دا، ئەگەر چی ھایکۆ لە دەربڕیندا سادەیە ، بەڵام خاوەن ناوەرۆکێکی قوڵە.\nھایکۆ لەسەر چەند بنەمایەک دەھۆنرێتەوە:\n١- وێنە (Image):\nیەکێکیە لە بنەما سەرەکیەکانی پێکھێنانی ھایکۆ خۆی دەبینێتەوە لە وێنەی ( گوڵ ، باغ ، درەختی ھەرمێ ، شەو ، مانگە شەو ) ئەم وێنانە کاریگەری و ڕۆڵێکی گرنگ دەگێڕێت بۆ ھەڵھێنجانی (Impressionnisme ) شیعرێکی ئامانج داری ھایکۆ.\n٢- بزاڤ (Movement):\nدووەمین ڕەگەزه پێکھێنەری ھایکۆیە لەپاڵ نیشاندانی وێنەی جێگایەک پێویستە جۆڵەشی لەگەڵ بێت ، کاتێک ئەو شوێنە سەرەنج ڕاکێشە لەگەڵ جۆڵە ھاوڕێ ئاوێتە بێت، ئەگەرنا ھایکۆ نوس شاعیرێتی خۆی لەدەست دەدات.\nسێیەمین ڕەگەزە، لەنێو وێنەدا دوجەمسەری بەدیدەھێنێت کە شاعیر لەناخی شیعردا چاندویەتی\nھەندێ جار وێنە مانای سەرەکی نادات بەدەستەوە لەڕێگەی ئەم ڕەگەزەوە مانایەکی قوڵ لەناخی شیعرەکەدا ڕوودەدات\n٤- مانا شاراوەکان (Hidden meanings):\nچوارەمین ڕەگەزەی ھایکۆیە ھەندێ جار لە سەرەتای دێڕەکان مانا دەرناخرێت بەڵکۆ شاعیر خوێنەر دەخاتە دۆخێکەوە و کە دەتوانێت لەوێوە زیاتر لەوەی لە ڕوخساری شیعرەکەدا ڕوودەدات ڕێنمایی بکات دیدی خوێنەر بەلایەکی تردا ڕابکێشێت ئەڵبەتە ڕوانگە و دیدی خوێنەر لە کەسێکەوە بۆ کەسێکی تر دەگۆڕێت\n٥- نیشانە (Symbol):\nیەکێکی تر لە ڕەگەزەکانی ھایکۆ نیشانە یا سیمبولە و مەیدانێکە بۆ دەرخستن و پیرۆز کردن و ڕێزگرتنی کەرەستە بەکارھاتووەکان لە ھایکۆ دا بۆ نمونە : مانگ لە شەوی دەیجور دا تەنھا ڕۆشناییەکی بەجێماوی خۆری نادیارە لەو کاتەدا جێگای ستایش و پیرۆزیە ، یان کێوی( فۆجی ) جێگای خودایان و نیشانەی ھێز و توانایی یابانیەکانە ھەروەک کێوی ( دەماوەند ) لە ئەفسانەکانی ئێران و کێوی ( ئۆڵومپۆس ) لە یۆنان\n٦- وەرزەکان (Seasons):\nکۆتا ڕەگەزی ھایکۆیە و جێگاو پلەیەکی تایبەتی ھەیە لەم ھونەرەدا چ بە شێوەی ڕاستەوخۆ ناوی بھێنرێت یان ناڕاستەوخۆ جگە لە چوار وەرزەکە ھاتنی ساڵی نوێش بە وەرزی پێنجەم دادەنێن ، ھەندێ جار لەبری ناوی وەرزەکان ناوی ئەو گوڵانە یان ئەو گیاندارانە بەکار دەھێنن کە لەو وەرزانەدا دەردەکەون . بۆ نمونە\n• بەھارە ووشە : پشکوتنی گێلاس ، کۆترە باریکە ، گوڵی کامیلیا ، بۆق\n• ھاوینە ووشە : گوڵە ئەستێرە ، بۆقی درەختی ، بۆقی باران\n• پایزە ووشە : خورما لو ، سەرمای شەو\n• ڕۆژی نوێ ووشە : کۆتایی ساڵ\nلە مێژووی ئەدەبیاتی ژاپۆندا ( یابان ) چوار ھایکۆ نوس بەناوبانگترینیانن، خاوەن ڕێبازی تایبەت بە خۆیان بوون و لە دەرەوەی یابانیشدا خاوەن ناوبانگن و بەرھەمەکانیان وەرگێڕدراوەتە سەر زۆربەی زمانەکان ئەوانیش :-\n• ماتسیوئۆ باشۆ ( ١٦٤٤ – ١٦٩٤ )\nدوا نیوەڕۆیەکی پاییز\nھاوسێکەم چۆن دەیگوزەرێنێت ؟\n• یۆسا بۆسۆن ( ١٧١٦ – ١٧٨٣ )\nپوشکە بە قونەکان\nو ڕەنگی دیوارەکان\nچەند ئەزیزە زادگاکەم\n• کۆبایاشی ئایسا ( ١٧٦٤ – ١٨٢٧ )\nلە بۆ من\nکۆترە باریکە دەچڕێ و کێویش\n• ماساوکا شیکی ( ١٨٦٧ -١٩٠٢ )\nلە تاریکی دارستان\nدەنکە توو یەک دەکەوێتە خوار\nئەم جۆرە ھونەرە لەناو زۆربەی ئەدەبیاتی جیھاندا بوونی ھەیە و تەشەنەی سەندووە بەڵام لەناو ئەدەبیتاتی کوردیدا وەک پێویست گرنگی پێنەدراوە.\nو/ ئاکام حمەئەمین\nسەرچاوە: sarapoempersiangig.com, japanstudies.ir,shereno.com


دەربڕینی هەڵچونەکان لە پێناو دەرووندروستیدا | KURDPLAT\nدەربڕینی هەڵچونەکان لە پێناو دەرووندروستیدا\nکوردپلات 5/21/2022 12:03:00 م ليست هناك تعليقات\n- پزیشکی پسپۆری دەروونی\nهەڵچوونەکانی مرۆڤ زۆر و هەمەچەشنن، وەکو توڕەیی، دڵخۆشی، سەرسامبوون، ترس، قێزکردنەوە، خۆشەویستی، ... پێویستە مرۆڤ هەموویان دەرببڕێت! ئەگەر هەڵچونەکە نەرێنی بێت وەکو دڵتوندی یان ئەرێنی بێت وەکو دڵخۆشی! هەردووکیان دەبێت بە ڕێگەی دروست دەرببڕدرێت! هەریەکەش شێوازی تایبەتی خۆی هەیە! لێرەدا ئاماژە بۆ چەند نمونەیەک دەکەین:\n🔸دەربڕینی توڕەیی بەشێوەیەک کە نەبێتە هۆی بریندارکردنی بەرانبەر و زیانگەیاندن بە خود. بۆنمونە لە ڕێگەی وێنەکێشان و نوسینی توڕەییەکە و هۆکارەکەی و گەیاندنی بەو کەسەی کە لێی توڕەیت! لێرەدا هەڵچوونەکەت لە ناخت دەرکردووە و ڕزگارت بووە لە لێکەوتە خراپەکانی.\nئەگەر بە کەسێک سەرسامبووین، ئەوە پێویستە بە کەسەکە بڵێین کە بەچی ڕەفتار و هەڵسوکەوتێکی سەرسامین، ئەمەش لەپێناو ئەوەی کە لە داهاتوو توشی ڕق و کینە و ئیرەیی نەبین بەرانبەری. ئەم دەربڕینە ڕاستەوخۆیە دەروون خاوێن دەکاتەوە و هەستی شادومانی لای بەرانبەر دروستدەکات.\nکاتێک کەسێک توشی دڵتوندی دەبێت، پێویستە بە گریان ئەو دڵتوندییەی دەرببڕێت، یان لەگەڵ کەسێکی نزیکی باسی بکات کە بۆچی دڵی توندە و خۆی خاڵیبکاتەوە.\nئەگەر کەسێکمان خۆشویست، ئەوە پێویستە بە بەرانبەر بڵێین، ئەمە دەبێتە هۆی ئاسودەبوونی دەروونی خۆمان و وەکو بەخشەرێک دەردەکەوین، کەسی بەرانبەریش هەستی دڵخۆشی و ئەرێنیت پێدەبەخشێت.\nلەکاتی ترس و دڵەڕواکێدا، دەبێت لێبگەڕێین ترسەکە بە تەواوی بێتە دەرەوە، دەتواندرێت لە ڕێگەی باسکردن بۆ کەسێکی متمانەپێکراو یان شارەزا باسبکرێت، دەرئەنجام تێگەیشتنی دروست بۆ ترسەکە دێتە بوون و کەسەکەش ترسەکەی لە دۆخی ئاساییدا دەهێڵێتەوە.\nدەربڕینی هەڵچوونەکان لێهاتوویەکی تایبەتە و دەتوانین فێریببین. بنەما سەرەکییەکانیش بۆ دەربڕینی هەڵچونەکان بەگشتی بریتییە لە:\nهەرگیز هەڵچوونەکان کپنەکەینەوە لە ناخماندا.\nڕاستەوخۆ دەربڕینی هەڵچوونەکە بەرانبەر بەو کەسەی کە بەهۆیەوە دروستبووە.\nئەگەر بە هۆکارێکی تایبەت نەتواندرا هەڵچوونەکە ڕاستەوخۆ دەرببڕدرێت، ئەوە با لەلای کەسانی خۆشەویست باسی بکات و خۆی خاڵیبکاتەوە.\nنابێت دەربڕینی هەڵچوونەکە ببێتە زیان بۆ بەرانبەر یان خودی خۆمان.\nهەر هەڵچونە و ڕێگەی ڕزگاربوون و دەربڕینی جیاوازە.


بەندکراوێکی کورد بۆ قەرەنتینەی زیندانی شاری کرمان گوازرایەوە – زاگرۆس پۆست\nماڵەوە / ئێران / بەندکراوێکی کورد بۆ قەرەنتینەی زیندانی شاری کرمان گوازرایەوە\nبەندکراوێکی کورد بۆ قەرەنتینەی زیندانی شاری کرمان گوازرایەوە\nپێنج شه‌ممه 27 حوزه‌یران 2019\tئێران, کوردستان, هەواڵ 43 جار خوێنراوه‌ته‌وه\nبەندکراوێکی سیاسی کورد کە زستانی ساڵی ڕابردوو بۆ زیندانی ناوەندیی شاری کرمان دوور خرابوویەوە، ڕەوانەی قەرەنتینەی ئەو زیندانە کرا.\nبە پێی هەواڵی گەیشتوو بە ئاژانسی هەواڵدەری زاگرۆس پۆست؛ ڕۆژی دووشەممە ٣ی پووشپەڕ ، “فارۆق شاروێرانی”، بەندکراوی سیاسی خەڵکی شاری شنۆ بە هۆکارێکی نادیار لەلایەن بەرپرسانی زیندانی ناوەندیی شاری کرمانەوە بۆ قەرەنتینەی ئەو زیندانە گوازراوەتوە.\nفارۆق شاروێرانی و تاهیر دەروێشی ڕۆژی دووشەممە ٢ ی ڕێبەندانی ساڵی ٩٧ی هەتاوی لە زیندانی شاریئ ورمێ بۆ زیندانی ناوەندی شاری کرمان دوور خرابوونەوە.\nئەو دوو بەندکراوە لەگەڵ ئەمیر پەیغامی، ڕۆژی سێشەممە ١٤ی سەرماوەز بە تۆمەتی هاوکاری یەکێک لە حیزبێکی ئۆپۆزسیۆنی کوردی حوکمی زیندان و دوورخرانەوە بۆ زیندانی ناوەندی شاری کرمانیان بە سەردا سەپابو..\nشایانی باسە بە پێی ئەو حوکمە، “تاهیر دەرویشی” ٧ ساڵ ، “فارۆق شاروێرانی” و “ئەمیر پەیغامی” هەر کامەیان ٤ ساڵ زیندان و دوورخرانەوە بۆ زیندانی شاری کرمان بەسەریاندا سەپێندرابوو.


گۆنا رەشید: چاوەڕوانی لێدوانی سەرۆکی بەزۆر سەپێنراو بن دڵنیام دەڵێت!!\nچاوەڕوانی لێدوانی سەرۆکی بەزۆر سەپێنراو بن دڵنیام دەڵێت!! (ئێمە هاوخەمی خۆمان دەردەبڕین بەرامبەر ئەو کارەساتە گەورەیەی دوێنێ شەو لە شاری هەولێر ڕوودا و هاوخەمی خۆمان بەرامبەر قوربانیەکان دەردەبڕین دڵنیا بن دوێنێ شەو خەو نەچۆتە چاوم کاتێک بیستم زیاتر لە ١٠ هاوڵاتی بەهۆی ئەو لافاوەوە بێ سەرو شوێن بوون ، وە هەروەها خەڵکی هەولێر دڵنیا دەکەینەوە کە لیژنەیەک لە سەرۆکایەتی دیاری بکرێت بۆ لێکۆلینەوە لەو ڕووداوە کەم و کورتییەکان لەم بارەیەوە جەنابی سەرۆک بەردەوام لەسەر خەتەو لەگەڵ جەنابی پارێزگار...\nگۆنا رەشید: زمانی ئەوان هەر ئاوایە یان بڕینی مووچە یان لێدان و زیندان!\nزمانی دەسەڵاتداری دز و گەندەڵ و نقوم بوو لە فەساد جا فەسادی ئیدارەی بێت یان فسادی حوکمڕانی بێت تەنها زمانێک پێ دەزانن زمانی بڕینی مووچە زمانی زیندانکردنی هاونيشتیمانیانی خۆی لەسەر ووتی حەق و ڕاستەکان ئەم زمانە لە خودی مەسرور بارزانی سەرۆکی بەزۆر سەپێنراوی حکومەتۆکەکەی هەرێم کە زمانێکی پۆلیسی و دیکتاتۆری...\nگۆنا رەشید: پارتی شەریفترە و بارزانی شەریفتر؟\nبارزانی ورێبەر ئەحمەد وەزیری ناوخۆ ئەوە رادەگەیەنن،ئەوا بە هیچ شێوەیەک لەکۆبوونەوەی لایەنە سونییەکان کە ئەمڕۆ لە هەولێر کراوە،ئاگادارنین!کە کۆبوونەوەییەکی وا گەورە پێکهاتووە.لەو هەموو سەرک عەشیرە وهۆزومەزهەبە سونیانە لە هەولێردا ئێوەش وەک بارزانی وحکومەتی هەرێم وکولفی کول وکوڵە فیتنەی عێڕاق ئاگاداری...\nگۆنا رەشید: کە چونە سەر سندوقی دەنگدان لە بیرتان بێت!\nکە چونەسەر سندوقی دەنگدان لە بیرتان بێت کێ جاشە و کێ دوژمنی کوردە و کێ دژی شۆڕشگێڕانی ڕۆژئاوا و باکور و ڕۆژهەڵاتە.لەبیرتان بێت کێ دەوڵەمەندە و خاوەنی چەندەها ڤێلا و خانوو و باخە لە هەموو ووڵاتانی دنیادا لەسەر حسابی گیرفانی تۆ، کە بە کەمترین مووچە ڕازیت> لە بیرتان بێت کێ ئیمزای کرد مووچەکەت ببێتە...


کتێبستان نووسەرەکان د. نەجیب گەیلانی\nناوی نووسەر: د. نەجیب گەیلانی


خولی هاوینە بۆ فێربونی قورئان دەستی پێكرد\nخولی هاوینە بۆ فێربونی قورئان دەستی پێكرد\nبه رواری داگرتن : 2019-06-17 11:17\nناوەندی ھەواڵەكان - هەمو ساڵێك بە ملیۆنان منداڵ بەژداری لە خولی فێربونی قورئانی پیرۆزو بنەماو بەها بەرزەكانی ئاینی ئیسلام دەكەن لە وەرزی هاوینە.\nكاروباری ئاینی توركیا بۆ هاوینی ساڵی 2019 دەستی كرد بە كردنەوەی خولی فێربونی قورئانی پیرۆز و بنەماو بەها بەرزەكانی ئاین بە ناونیشانی" مزگەوتەكان پركەن لە منداڵ، تاكو ڕەوشتیان وەكو قورئان بێت".\nلە 17ی حوزەیرانی 2019 وەكو هەمو ساڵانی ڕابردو خولی قورئانی پیرۆز لە تەواوی توركیا لە 90 هەزار مزگەوت دەست پێدەكات بە ملیۆنان منداڵ بەژداری تیا دەكەن.\nبەڕێوەردنی خولەكانی قورئان لە هەمو توركیا لە ژێر چاودێری كاروباری ئاینی توركیا بەڕێوە دەچەن، هەروەها خولی هاوینە بۆ فێربونی قورئانی پیرۆز 8 حەفتە بەردەوامی دەبێت ئەوەی بیەوێت بەردەوام بێت لە خوێندن دەتوانێت بەردەوام بێت لە مزگەوتەكان.(İLKHA)\nبليته كان خول هاوینە فێربون قورئان پیرۆز


په‌روه‌رده‌ى كوردستان چاره‌نويس ساڵ خوه‌نين يه‌كلاوه كرد - شـه‌فـه‌ق نيـوز\nپه‌روه‌رده‌ى كوردستان چاره‌نويس ساڵ خوه‌نين يه‌كلاوه كرد\nهــــه‌واڵ كــوردى په‌روه‌رده‌ى كوردستان چاره‌نويس ساڵ خوه‌نين\nشه‌فه‌ق نيوز/ ئالان حه‌مه سه‌عيد وه‌زير په‌روه‌رده‌ى هه‌رێم كوردستان، ئاشكراى هساوكردن نمره‌يل وه‌رز يه‌كه‌م جوور نمره‌ى كووتايى كرد ئه‌را خوه‌ندكاره‌يل له پۆل چواره‌م سه‌ره‌تايى تا پۆل يانزه‌ى ئاماده‌يى، وه‌ل ريگه‌داين وه خوه‌ندنكاره‌يل كه‌فتگ له وه‌زر يه‌كه‌م ئه‌را تاقيكردن له ماده‌يل خوه‌نين ك له‌تى كه‌فتنه.\nسه‌عيد له لێدوانيگ ك ئاژانس شه‌فه‌ق نيوز ئاگادارى بوى، وت: پشت وه سيسته‌م په‌ڕينه‌وه به‌سياگه له يه‌ك وانه ئه‌را خوه‌ندكاره‌يل له پۆل چواره‌م سه‌ره‌تاييه‌وه تا پۆل يانزه وه‌ل ميكانيزم بڕيار يا وه‌ماناى زيايكردن نمره ئه‌را خوه‌ندكار له يه‌م ماده.\nباس له‌وه‌يش كرد ئى بڕياره خوه‌ندكاره‌يل خوه‌نين ئسلامى و په‌يمانگايه‌يليش ئه‌گرێده‌و ته‌نيا خوه‌ندكاره‌يل قۆناغ په‌نجه‌م له په‌يمانگايه‌يل له‌لى بترازيه‌ێد ك تاقيكردنيان له يه‌ك حزه‌يران ده‌س وه‌پى ئه‌كا.


کوڕی ستالینی دیکتاتۆرو کوڕی مەسئولی کورد!\nستالین یەکێکە لە دڕندەترین مرۆڤەکانی مێژو بەڵام هەرگیز ڕازی نەبو بۆ یەک جاریش کوڕەکەی یاسا بشکێنێت یاخود دەستێوەردان لە وڵاتدا بکا. ئەم چیرۆکەی یاکۆڤ دوگاشڤێلی کوڕی ستالین وەڵامێکە بۆ ئەم بارودۆخەی ئێستا.\nلە جەنگی جیهانی دوەمدا ستالین دەسەڵاتی ڕەهای هەبو لە یەکێتی سۆڤیەتدا. توانای لابردن و سزادانی هەر کەسێکی هەبو لە وڵاتدا. تەنانەت لینینی بە ماوەیەک لە ژوری خۆیدا دەست بەسەر کردبو. نزیکی ملیۆنێک نەیاری سیاسی یان دورخستبۆوە یان کوشتبو. بەڵام ستالین هەرگیز کوڕەکەی نەبردە کرێملن یاخود هەر یەکێک لە منداڵەکانی.\nکە جەنگ هەڵگیرسا ستالین کوڕەکەی نارد بۆ جەنگی ستالینگراد کە سەخترین جەنگ بو. پاشان لە ساڵی ١٩٤١ لە لایەن ئەڵمانەکانەوە بە دیل دەگیرێت . داوایان کرد بەدیل بگۆڕدرێتەوە لەگەڵ جەنڕال فریدریک پاڵاس کە سەرپەرشتیاری جەنگی ستالنگراد بو بەڵام ستالین ڕەتی کردەوە و وتی: من ملازمێک ناگۆڕمەوە بە ژەنڕاڵێک..\nیاکۆڤ لە دیلی ڕای کرد و ویستی باوکی ببینێت بەڵام هیچ ڕێگەی نەدا چونکە وتی تۆ فەرمانت پێشێل کردوە و جەنگت جێهێشتوە. یاکۆڤ دوگاشڤێلی هەوڵی کوشتنی خۆیدا بەڵام نەمرد و ئەو فیشەکەی بەخۆیەوە نابو بەر دڵی نە کەوتبو. کاتێک هەواڵەکەیاندا بە ستالین وتی "ئەوە کەی کوڕە تەنانەت ناشزانێ باش تەقە بکات". هەروەها کچەکەی ستالین سڤێتسلانا، هەمان پەیوەندی لەگەڵ باوکی هەبو و لە کۆتایدا کۆچی کرد بۆ ئەمریکای دوژمنی سۆڤیەت. ستالین بە ڕەچەڵەک جۆرجی بو بەڵام وەک ڕوسێک خزمەتی ڕوسیا و یەکێتی سۆڤیەتی کرد..\nسیاسیەکانی کوردستان زۆیبەیان کتێبەکانی ستالینیان خوێندۆتەوە و پەیکەربەندی زۆرینەی حزبەکان لە فکری ستالینەوە وەرگیراون. بەڵام هەمان ڕەفتاری ئەویان نیە. یەکێک لە کارە سەرکەوتوەکانی ستالین نەهێشتنی میلیشیا و هێزی نا دەوڵەتی بو لە سەرەتای شۆڕشی ئۆکتۆبەر.\nلە کوردستان ئێستا منداڵی بەرپرسەکان نەک یاسا دەشکێنن بەڵکو دەستێوەردان لە بڕیاری سیاسیشدا دەکەن. ئێستا هەنێکیان چارەنوسی ملیۆنەها کورد دیاری دەکەن.\nتاکە خاڵێکی هاوبەش کە لە دەسەڵاتی سیاسی هەمو کات و زەمانێکدا هاوبەشە بریتیە لە جڵەوکردنی هێز لە لایەن دەستەیەکەوە یاخود کەسێکەوە بەڵام ئێستا دەسەڵاتی سیاسی کەرت بوە.\nهەر بە بۆنەی ئەم ڕوداوانەوە هەرگیز ئەم هێزانە هەڵناوەشێنەوە، چونکە لە کوردستان هێزی نیشتیمانی نیە، بۆیە هێزی لایەنێک متمانەی نیە کە هێزەکەی هەڵوەشاندەوە تەفروتونا نەکرێت. هەنێک هەن بێلایەنن بەڵام زۆر بە ئاسانی بۆ سیاسەت کردن بەکار دێن. بەم شێوەیە ئەم هێزانە بەردەوام دەبن و وەک موڵک دەگوازرێنەوە وەک لەوەی بکرێن بە نیشتیمانی. بەم شێوەیەش لە مەترسی دەرەکیدا دەبێت لە ئێران تورکیا بپارێنەوە بۆ پاراستنیان. ئەم هێزانە بۆ ماوەیەکیتر بەرامبەر یەکتر بە ڕێکەوتن دەوستن و هەمیشە ڕوداوی لەو جۆرە ڕودەدات و دەبێت یاسا بە هەڵبژێراوی بچەسپێنرێت.\nیاکۆڤ ستالین کاتێک لای ئەڵمانەکان گیراوە.\n1 بۆچێ پەنابەرانی کورد داشی دامەی وڵاتە زلهێزەکانن


مرۆڤ كه له دۆسیه‌ی مامۆستا سه‌لیم شوشكه‌یی ورد ده‌بێته‌وه، به خۆی نییه گریانی بۆ ده‌سه‌ڵاتی دادوه‌ری ئه‌م هه‌رێمه دێت، ده‌سه‌ڵاتی دادوه‌ری، كه له‌ماوه‌ی به‌رێدا ناشرینی ئه‌وتۆیان نیشانداوین، مایه‌ی له سه‌ر وه‌ستان و هه‌ڵوه‌سته‌یه، هه‌موومان گه‌مه‌كه‌ی ئه‌نجومه‌نی شورامان بیر ماوه بۆ درێژكردنه‌وه‌ی ماوه‌ی حوكمڕانی سه‌رۆكی هه‌رێم، له كاتێكا ئه‌و بڕیارانه بوونه هۆی زیاتر ئاڵۆزكردنی دۆخی سیاسی هه‌رێمی كوردستان، ئاخر ئه‌و بڕیاره په‌یوه‌ندی لایه‌نه سیاسیه‌كانی هه‌رێمی كوردستانی ئه‌وه‌نده‌ی تر شێواند، له كاتێكدا دادگاو دادوه‌رو شوراو ئه‌و ناوانه له وڵاتانی دنیا مایه‌ی رێكخستن و دادگه‌ری و یه‌كسانین ..\nئه‌و دادوه‌ره‌ی بڕیاری دژی سه‌لیم شوشكه‌یی داوه، به به دواداچوونی من هه‌مان ئه‌و دادوه‌ره‌یه كه بڕیاری بۆ گرتنی كاك نه‌وشیروان مسته‌فاو مامۆستا سه‌لاحه‌دین محه‌مه‌د به هادین ده‌ركردووه، له‌وه ده‌چێت ئه‌م دادوه‌ره به‌ڕێزه یان زۆر رقی له ده‌نگی جیاوازو ئۆپۆزسیۆن بێت، یان زۆر له ژێر فه‌رمانی لایه‌نێكی سیاسیدا بێت، ئه‌مه له كاتێكا بۆ كوردستان زۆر پێویست بوو دادوه‌ره‌كان و مامۆستایانی زانكۆو رۆشنبیران لانی كه‌م به یه‌كدووری له حزبه‌كانی كوردستانه‌وه وه‌ستابان، نه‌ك ئه‌وه‌ی ئه‌م به‌ڕێز مه‌سعوده، كه دادوه‌ری دۆسیه هه‌ستیاره‌كانی تۆمه‌تدانه‌پاڵ و به تیرۆریست نیشاندانی دڵسۆزانی نیشتمانه بڕیاره‌كانی به‌و جۆره بن كه مرۆڤ وا هه‌ست بكات كه له‌باره‌گای حزبه‌وه ده‌رچووبن.\nهۆكاری سه‌ره‌كی ده‌ستكراوه‌یی ئه‌م دادوه‌ره حزبیانه بۆ ده‌ركردنی بڕیاری له‌و شێوانه په‌یوه‌سته به‌و یاسای تیرۆره‌وه كه هه‌ر دوو ساڵ جارێك له بری هه‌موار كردنه‌وه‌و رێكخستن یان هه‌ر هه‌ڵوه‌شانه‌وه‌و نه‌هێشتنی ته‌مه‌نی درێژده‌كرێته‌وه، ئه‌و یاسای تیرۆره بیانویه‌كی باشه به ده‌ست هه‌ر دادوه‌رێكه‌وه كه بیه‌وێت خه‌ڵكی پێ بداته دادگا، هه‌روه‌ك بیانویه‌كی باشیشه به ده‌ست ده‌زگاكانی ته‌ناهی كوردستان و ده‌سه‌ڵاتدارانه‌وه، بۆیه یه‌كه‌مین كارێك ده‌بێت به‌ر له هۆشیاركردنه‌وه‌ی دادوه‌ره‌كان بۆ یه‌كدووری وه‌ستان له حزبه‌كانه‌وه بكرێت چاره‌سه‌ركردنی ئه‌و یاسایی تیرۆره‌یه، كه بوارێكی باش ده‌دات به‌و ده‌زگایانه‌ی ته‌ناهی له كاتێكا خۆیان و كاره‌كانیان له ژێر پرسیاردان، بۆ ئه‌وه‌ی سزای هه‌ر جیاوازیه‌ك بده‌ن كه ده‌یانه‌وێت.\nبه داخه‌وه تا ئێستا به هۆی هه‌ڵه یان كێماسی ئه‌م ده‌زگایانه‌ی ته‌ناهیه‌وه چه‌ندین كه‌س بونه‌ته قوربانی كه ئێمه له به‌ر هه‌ستیاری دۆسیه‌كان ناوه‌كان بڵاو ناكه‌ینه‌وه، ئه‌مه له سایه‌ی ئه‌و یاسا لاستیكیه‌ی كه هه‌ر چۆن بیانه‌وێت یاری پێده‌كه‌ن، له راستیدا له‌مه‌دا دادوه‌ره‌كان ئه‌رگی گه‌وره‌یان له ئه‌ستۆیه‌و ناكرێت به شێك بن له‌و یاریه شێواوه، له دۆسیه‌كه‌ی مامۆستا سه‌لیم شوشكه‌یدا جێی نیگه‌رانییه كه دادوه‌ره‌كه له‌و چوار چێوه‌یه‌دا یاری ده‌كات، ئه‌مه‌ش جگه له‌وه‌ی له پیرۆزی و بایه‌خی دادگا كه‌م ده‌كاته‌وه، له شكۆی بێلایه‌نی دادوه‌رو دادگاش ده‌دات.\nله دۆسیه‌كه‌ی سه‌لیم شوشكه‌یی و ئه‌و دۆسیانه‌ی پێشتردا، كه سه‌ركرده‌كانی ئۆپۆزسیۆنی پێدراوه‌ته دادگا، ده‌بوو رای گشتیی درووست با، ده‌بوو داواكاری گشتیی قسه‌ی هه‌با، ده‌بوو وه‌زاره‌تی داد و ئه‌نجومه‌نی دادوه‌ری بهاتنایه ده‌نگ و ئه‌و ناشرینیانه هه‌ر وا به بێده‌نگی تێنه‌په‌ڕینایه، ئه‌م دۆسیانه پێمان ده‌ڵێن ده‌سه‌ڵاتی دادوه‌ری و به‌شێك له دادوه‌ره‌كانی كوردستان، ده‌سه‌ڵاتی دارده‌سی و دارده‌ستن نه‌ك دادوه‌ر، له‌م باره‌یه‌وه قسه‌ی زۆر ترهه‌یه بۆ وتن.